«Έτσι έκλεψα τους πίνακες» - Η απολογία του δράστη της Εθνικής Πινακοθήκης - lapolitica.gr\nΑρχική top story «Έτσι έκλεψα τους πίνακες» – Η απολογία του δράστη της Εθνικής Πινακοθήκης\n«…Το 2012 είχα μπει στην Εθνική Πινακοθήκη και είχα πάρει 3 πίνακες. Θα σας πω τα πάντα με όσες λεπτομέρειες θυμάμαι»\nΕπί 2 χρονια τον βασάνιζαν οι σκέψεις να κάνει δικό του κάποιο έργο τέχνης από την Εθνική Πινακοθήκη. Αυτό φέρεται να είπε στους αστυνομικούς ο 49χρονος ο οποίος συνελήφθη για την κλοπή των πινάκων του Πικάσο και του Μοντριάν πριν από 9 χρόνια από την Εθνική Πινακοθήκη.\n«….Το 2012 είχα μπει στην Εθνική Πινακοθήκη και είχα πάρει 3 πίνακες. Θα σας πω τα πάντα με όσες λεπτομέρειες θυμάμαι. Ζητώ μόνο την κατανόησή σας γιατί έχουν περάσει περίπου 9,5 χρόνια έχω ήδη υποστεί ένα εγκεφαλικό επεισόδιο.. Σκοπός μου είναι να συνεργαστώ απόλυτα με τις αρμόδιες αρχές ώστε να ανακτηθούν πλήρως οι πίνακες . Έχω μετανιώσει πάρα πολύ για την πράξη μου. Από πάντα με ενδιέφεραν τα έργα τέχνης…\nΓια περίπου 6 μήνες πριν από την κλοπή έκανα πολλές επισκέψεις… Λόγω της ενασχόλησης μου με τις οικοδομές γνώριζα τα οικοδομικά υλικά και μπορούσα να καταλάβω πού υπήρχε τσιμεντένιος τοίχος και πού γυψοσανίδα. Καθόμουν ώρες στο εσωτερικό παρατηρώντας όχι μόνο τα έργα τέχνης αλλά και τη διαμόρφωση του χώρου, τη συμπεριφορά των φυλάκων, πού υπήρχαν παράθυρα, κάμερες… Επίσης το ίδιο έκανα και στον περιβάλλοντα χώρο. Έπαιρνα καφέ και καθόμουν για ώρες γύρω από την πινακοθήκη . Δεν θυμάμαι πόσες βραδιές καθόμουν κρυμμένος στα φυτά και παρατηρούσα τους φύλακες. Μπορεί να το είχα κάνει και πάνω από 50 φορές μόνο το τελευταίο 6μηνο πριν από την κλοπή. Έτσι κατάφερα και απέκτησα πάρα πολύ καλή γνώση των συστημάτων ασφαλείας. Ήξερα όλες τις συνήθειες των φυλάκων, πότε άλλαζαν βάρδια, ποιος κάπνιζε ποιος έβγαινε στον κήπο… Ήξερα ότι είχαν μειωθεί τον τελευταίο καιρό λόγω της οικονομικής κρίσης, ήξερα ότι υπήρχε και συναγερμός.»\n«Πήγα στο Μοναστηράκι, αγόρασα μαύρες αρβύλες, υφασμάτινα γάντια, μαύρο παντελόνι, ένα μαύρο μπλουζάκι, μια μαύρη κουκούλα που άφηνε ακάλυπτα μόνο τα μάτια και ένα μαύρο σάκο… Από τα οικοδομικά μου εργαλεία χρησιμοποίησα ένα σφυρί, ένα σιδερένιο καλέμι και ένα κοπίδι.\nΠήρα το μετρό και κατέβηκα στον Ευαγγελισμό… Μπήκα στο πάρκο και πήγα σε μια ξύλινη αποθήκη που ήταν εκεί. Μπήκα και άλλαξα τα ρούχα μου και κατά τις 9 το βράδυ βγήκα και πήγα προς την πινακοθήκη…\nΜε τα χέρια μου προσπάθησα να ανοίξω τα φύλλα της μπαλκονόπορτας. Στην δεύτερη ή τρίτη προσπάθεια κατάλαβα ότι οι μπαλκονόπορτες ήταν ανασφάλιστες και θα άνοιγαν αν τραβούσαν πιο δυνατά. Μόλις κουνήθηκε λίγο η μπαλκονόπορτα ακούστηκε ένα μπιπ το οποίο κατάλαβα ότι θα καλούσε τον φύλακα. Ήξερα ότι εκείνη την ώρα ήταν μόνο ένας φύλακας. Έτσι, ξαναένωσα τα δυο φύλλα που είχαν ανοίξει περίπου δυο εκατοστά και πήγα στο παράθυρο. Έβγαλα το σφυρί, έσπασα το τζάμι δημιουργώντας μια τρύπα γνωρίζοντας ότι έχω χρόνο να το κάνω αφού ήξερα πόσο χρόνο χρειάζεται ο φύλακας για να έρθει. Μετά από λίγο άκουσα και τον φύλακα να βαδίζει στο εσωτερικό….\nΣτο χώρο ήταν κάπως σκοτεινά αλλά είχε επαρκή φωτισμό ώστε να βλέπω τι κάνω. Ακούμπησα τα χέρια μου στο έδαφος …Εντόπισα το σημείο της ένωσης γυψοσανίδων ασκώντας πίεση. Άνοιξε η γυψοσανίδα και έπεσαν μικροί πίνακες που είχε πάνω της. Ήμουν σχεδόν σίγουρος ότι ο φύλακας δεν θα έρθει…»\n«Μπήκα μπουσουλώντας στον κυρίως χώρο τράβηξα τον σάκο …Το μέρος που μπήκα ήταν μια αίθουσα που σχεδόν απέναντι είχε σκάλες. Πήγα περπατώντας μέχρι τις σκάλες και άρχισα να τις ανεβαίνω μπουσουλώντας. Μπήκα μπουσουλώντας στην αίθουσα και άρχισα να κουνάω τα χέρια μου ώστε να καταλάβω αν δουλεύουν τα ραντάρ του συναγερμού.\nΧρειάστηκε 5 με 7 λεπτά για να βγάλω τις κορνίζες γιατί δεν χωρούσαν στο σάκο. Δεν θυμάμαι πώς τις έβγαλα…\n«Βγήκα στην Λεωφόρο Β. Κωνσταντίνου. Τρέχοντας άκουγα τον συναγερμό της πινακοθήκης να χτυπάει και σειρήνες περιπολικών. μπήκα στην αποθηκούλα απέναντι από το πάρκο… Οι αστυνομικοί έψαξαν το πάρκο αλλά δεν άνοιξαν την αποθήκη γιατί η πόρτα ήταν κλειστή. Βγήκα μετά από πολλή ώρα. Πήγα στη στάση του λεωφορείου. Δεν είχε πολλή αστυνομία…»\nΠήγα σε ένα ρέμα και σε ένα μεγάλο και πολύ πυκνό θάμνο έκρυψα τους πίνακες …… Έφυγα και γύρισα μετά από μια δυο ημέρες για να ελέγξω. Πήγα στο σημείο αλλά δεν τους βρήκα. Εκείνη την στιγμή ανακουφίστηκα γιατί υπέθεσα πως κάποιος τους βρήκε οπότε θα τους παραδώσει. Την ημέρα που τους άφησα με είχε δει ένας νεαρός…\nΈχω μετανιώσει σκληρά. Δηλώνω την πλήρη μεταμέλεια μου. Ξέρω ότι θα τιμωρηθώ αλλά ζητώ επιείκεια….»\nΠροηγούμενο άρθροΣτον ανακριτή την Τετάρτη ο δράστης της κλοπής στην Εθνική Πινακοθήκη\nΕπόμενο άρθροΑντιστάσεις κρατούν τα ελληνικά ομόλογα καθώς η Oxford Economics προβλέπει 60% άνοδο του τουρισμού για φέτος


Πετρετζίκης: Διακοπές με την σύντροφό του - Ποζάρουν με τα μαγιό τους και οι φωτό είναι το κάτι άλλο | Gossip-tv.gr\nΠετρετζίκης: Διακοπές με την σύντροφό του - Ποζάρουν με τα μαγιό τους και οι φωτό είναι το κάτι άλλο\nΗ σπάνια φωτογραφία του Άκη Πετρετζίκη με την κούκλα σύντροφό του είναι το κάτι άλλο!\nΜπορεί το Instagram του επιτυχημένου σεφ να είναι γεμάτο από τις μαγικές δημιουργίες τους όμως αυτή τη φορά μας έκανε την έκπληξη και ανέβασε στα stories του μια υπέροχη φωτογραφία με την σύντροφό του και μητέρα του παιδιού του, Κωνσταντίνα Παπαμιχαήλ.\nΑυτές τις μέρες και πριν την έναρξη της νέας τηλεοπτικής σεζόν, ο Άκης φαίνεται πως απολαμβάνει μερικές στιγμές χαλάρωσης μακριά από κουζίνες και νέες συνταγές περνώντας χρόνο με την οικογένειά του, την όμορφη Κωνσταντίνα και το μωρό τους.\nΟ ίδιος το μεσημέρι της Κυριακής (29-08) θέλησε να μοιραστεί ένα σπάνιο στιγμιότυπο, οπού ποζάρει με την σύντροφό του μετά από βουτιές στην πισίνα.\nΣτις 2 Ιουλίου, ο Άκης Πετρετζίκης όσο και αν περίμενε πως έρχονται αλλαγές με την άφιξη του γιου του, δεν μπορούσε να φανταστεί ότι θα ήταν τόσο μεγάλες που θα άλλαζαν όλη του τη ζωή.\nΟ κορυφαίος σεφ ο οποίος έγινε για πρώτη φορά μπαμπάς σε ένα υγιέστατο αγοράκι, καρπό του έρωτά του με τη σύντροφό του Κωνσταντίνα Παπαμιχαήλ τον τελευταίο καιρό έχει αφοσιωθεί στον νέο του ρόλο, απολαμβάνοντας την κάθε στιγμή.\nΟι δυο τους γνωρίστηκαν μέσα από τα social media, με τον γνωστό σεφ να “μαγεύεται” από τη μελαχρινή κοπέλα με τα όμορφα χαρακτηριστικά στο πρόσωπο. Η γνωριμία δεν άργησε να γίνει σχέση, η σχέση έρωτας και ο έρωτας να φέρει τoν πρώτο καρπό του έρωτά τους!


88ο ΔΗΜΟΤΙΚΟ ΣΧΟΛΕΙΟ ΑΘΗΝΩΝ\t» Ο Εύζωνας που πήδηξε από την Ακρόπολη τυλιγμένος με την ελληνική σημαία!\nΜια δραματική, ίσως όχι και τόσο γνωστή ιστορία διαδραματίστηκε στον ιερό βράχο της Ακροπόλεως την ημέρα που οι Γερμανοί μπήκαν στην Αθήνα και ανέβηκαν στην Ακρόπολη για να υψώσουν την σβάστικα. Ήρωας της ιστορίας είναι ο Εύζωνας Κωνσταντίνος Κουκίδης.\nΌταν μπήκαν οι Γερμανοί στην Αθήνα, στις 27 Απριλίου 1941, η πρώτη τους δουλειά ήταν να στείλουν ένα απόσπασμα υπό τον λοχαγό Γιάκομπι και τον υπολοχαγό Έλσνιτς για να κατεβάσει τη Γαλανόλευκη από τον Ιερό Βράχο της Ακρόπολης και να υψώσει τη σβάστικα.\nOι Γερμανοί αντικρίζουν στο ακραίο σημείο τού βράχου της Ακρόπολης πού δεσπόζει τής πόλης, την γαλανόλευκη σημαία η οποία θ’ αντικατασταθεί από τον αγκυλωτό σταυρό. Εκεί στην θέση Καλλιθέα, στο ανατολικό σημείο του Ιερού Βράχου στις 8:45 το πρωί ο επικεφαλής του αποσπάσματος ζήτησε από τον Εύζωνα, Κωνσταντίνο Κουκίδη, να κατεβάσει το Εθνικό μας σύμβολο, την ελληνική σημαία που φρουρούσε και να την παραδώσει. Εκείνος ψυχρός, άτεγκτος και αποφασισμένος… απλά αρνήθηκε! Οι ώρες της περισυλλογής, που μόνος του είχε περάσει δίπλα στην σημαία, τον είχαν οδηγήσει στη μεγάλη απόφαση… «ΟΧΙ» !\nΑυτό μονάχα πρόφερε και τίποτε άλλο. Μια απλή λέξη, με πόση όμως τεράστια σημασία και αξία. Η Ελληνική μεγαλοσύνη.\nΚάτω από : 28 Οκτωβρίου, Ενδιαφέροντα θέματα\n« Παιδιά της Ελλάδας Χαρακτηριστικά νεοκλασικά κτίρια της Αθήνας »


Comic Strip από το παρελθόν - Bodossaki Lectures on Demand\nΔΙΑΡΚΕΙΑ 00:34:13 ΠΡΟΒΟΛΕΣ 7\nComicdom Con Athens, Ανώνυμος ο Αθηναίος, comics, ήρωες κόμικς\nΟ Κωνσταντίνος Σκλαβενίτης, με αφορμή την συγκεντρωτική έκδοση της σειράς ΑΝΩΝΥΜΟΣ Ο ΑΘΗΝΑΙΟΣ, μας αποκαλύπτει τα μυστικά του comic strip, προσκαλώντας μας να συμμετέχουμε στη διαδικασία της δημιουργίας του.\nΠώς καταφέρνεις να ισορροπήσεις ανάμεσα στην Ιστορία και την κωμωδία, στα κλισέ και τις διαφορετικές επιρροές, για να δημιουργήσεις τους δικούς σου ήρωες; Πώς μπορείς να μιλήσεις για τα προβλήματα του σήμερα, χρησιμοποιώντας ως όχημα το παρελθόν και πώς αυτό μπορεί να αποτελέσει τη βάση ενός comic strip;\nΕτοιμαστείτε για ένα ταξίδι στον χρόνο, με χιούμορ και χρώμα!\nΣκλαβενίτης Κωνσταντίνος Δημιουργός comics\nΟ Κ. Σκλαβενίτης γεννήθηκε στην Λευκάδα το 1984. Σπούδασε στο τμήμα Πλαστικών Τεχνών & Επιστημών της Τέχνης του Πανεπιστημίου Ιωαννίνων και συνέχισε με Master of Arts in Design στον ΑΚΤΟ - Middlesex University.\nTo 2009 ξεκίνησε να εργάζεται ως εικονογράφος / σκιτσογράφος. Εχει συνεργαστεί, μεταξύ άλλων, με το περιοδικό Ταχυδρόμος, την εφημερίδα ΤΟ ΒΗΜΑ και τις εκδόσεις Έννοια. Από το 2010 είναι σκιτσογράφος στην εφημερίδα Τα Νέα, όπου και συνεχίζει ως σήμερα. Συνεργάζεται επίσης με το περιοδικό Books' Journal και το socomic.gr κάνοντας κόμικς και εικονογραφήσεις.\nΕχει εκδόσει τα κόμικς: Σαν Όνειρο (εκδ. webcomics), Σπάρτακος (2 τεύχη σε συνεργασία με τον Δ. Σαββαίδη, εκδ. addart), Εικόνες στα Σύννεφα και Ανώνυμος ο Αθηναίος, στη σκιά της Ακρόπολης (jemma press), Περπατώντας στην παλιά πόλη της Λευκάδας (εκδ. Fagotto).\nΕχει συμμετάσχει σε διάφορες εκθέσεις και φεστιβάλ, στην Ελλάδα και το εξωτερικό (Athens Video Art Festival 2008 και 2010, Μilano Film Festival 2008, Leskovac Comics Festival 2013, όπου κέρδισε το β΄ βραβείο για την καλύτερη σύντομη ιστορία στα Βαλκάνια, κ.α.)


Μεγάλες Εικόνας : Υγιής απόδειξης αργιλίου επεξεργασία επιφάνειας κυψελωτών σάντουιτς σχεδιασμένη επιτροπές\nΟ υγιής τοίχος κουρτινών κυψελωτών πυρήνων αργιλίου απόδειξης είναι ένας ελαφρύς τοίχος με τα διακοσμητικά αποτελέσματα που χρησιμοποιούνται συνήθως σύγχρονους σε μεγάλο και τις πολυκατοικίες. Είναι ο εξωτερικός τοίχος του κτηρίου και δεν αντέχει το βάρος. Αποτελείται από μια επιτροπή και ένα σύστημα δομών υποστήριξης. Επομένως, ο τοίχος κουρτινών υλικός πρέπει να έχει τα βασικά χαρακτηριστικά της ελαφριών, υψηλής αντοχής, αδιάβροχων και αδιάβροχων, υγιών μόνωσης και των ομοίων. Η κυψελωτή επιτροπή αργιλίου είναι ένα συγκολλητικό σύστημα σάντουιτς που αποτελείται από έναν κυψελωτό πυρήνα και μια ειδική κόλλα. Οι βιομηχανικές κυψελωτές επιτροπές αργιλίου είναι ένα υγιές υλικό σάντουιτς μετάλλων απόδειξης. Είναι ελαφρύ, αλλά πολύ σταθερό. Το φύλλο αλουμινίου κυψελωτών πυρήνων έχει τις μικρές τρύπες στον τοίχο του έτσι ώστε ο αέρας δεν ρέει στην κατοικία επιτροπής και ενεργεί ως υγιής μονωτής. Η επιφάνεια της επιτροπής τοίχων κυψελωτών κουρτινών αργιλίου μπορεί να υποβληθεί σε επεξεργασία, τακτοποιημένος, ενσωματωμένος, χαραγμένος, κ.λπ. όπως απαιτείται για να καταστήσει την επιτροπή κατάλληλη για τους ειδικούς διακοσμητικούς όρους.


"Μια χαρά είσαι... (;) " :: best-news\nΑρχική Σελίδα > "Μια χαρά είσαι... (;) "\n"Μια χαρά είσαι... (;) "\nΓράφει: Μαίρη Κάντα (δημοσιογράφος, συγγραφέας)\n"Μία χαρά είσαι..." Πόσες φορές άκουσες αυτή την φράση, από φίλους και γνωστούς; Πόσες φορές κούνησες καταφατικά το κεφάλι για να λήξει γρήγορα η συζήτηση, για να προχωρήσεις στο επόμενο θέμα; Και ας πονάς και ας ξέρεις πως δεν είσαι πραγματικά "μια χαρά";\n"Δεν έχεις τίποτα..." σου λένε μα οι σκέψεις σε βασανίζουν. Πώς είναι δυνατόν να μη έχεις τίποτα, όταν υποφέρεις από ένα χείμαρρο σκέψεων; Ο αέρας μειώνεται, ο χώρος μικραίνει, τα πόδια σου παγώνουν στο έδαφος, η πόρτα του δωματίου εξαφανίζεται, προσπαθείς να φωνάξεις , μα δεν υπάρχει φωνή, ένας μεγάλος κόμπος στο λαιμό σε εμποδίζει. Τα μάτια σου θαμπώνουν από τα δάκρυα...\n"Πρέπει να είσαι χαρούμενος" ακούγεται στο βάθος μια φωνή, την στιγμή που το μόνο που θέλεις είναι να κλείσεις τα μάτια σου..Να κοιμηθείς ξανά και ξανά και ξανά. Τόσο ώστε να μη σκέφτεσαι, να μη λυπάσαι, να μη φοβάσαι..\nΜα κάποια στιγμή θα ξυπνήσεις, θα ψιθυρίσεις "θέλω βοήθεια" και τότε θα δεις ποιοι είναι πραγματικά δίπλα σου. Θα ακούσεις πολλά που θα σε πληγώσουν, θα σε κάνουν να αμφιβάλλεις, να αναρωτηθείς.... Αλλά μη ξεχάσεις το δικό σου ψίθυρο. Είναι ο μόνος αληθινός... Φώναξε το δυνατά, πάρε δύναμη από αυτό...\nΖήτα βοήθεια, σήμερα, τώρα. Χτύπα την πόρτα ενός ειδικού ψυχικής υγείας. Μη αφήνεις τίποτα να "κλέψει" στιγμές από την ζωή σου, μη μένεις μόνος με την θλίψη, τους φόβους και τα άγχη. Μπορείς όλα να τα ξεπεράσεις με την βοήθεια ενός ψυχολόγου ή ενός ψυχιάτρου. Θυμήσου, η ψυχική υγεία είναι εξίσου σημαντική με την σωματική.\n10/10/2020 Παγκόσμια Ημέρα Ψυχικής Υγείας


🥇Ταξιδιωτικός Οδηγός Κρήτης⛵🏊⭐ - Ναός Αγίας Ειρήνης στη Σούγια\nΒόρεια του οικισμού της Σούγιας σώζεται η Αγία Ειρήνη στον αρχιτεκτονικό τύπο του μονόχωρου ναού με τρούλο, στον οποίο προστέθηκε σε δεύτερη φάση καμαροσκέπαστος νάρθηκας που σώζεται σε μια όψιμη ανακατασκευή του θόλου του. Ο αρχικός ναός χρονολογείται στον 13ο αιώνα και τα αρχιτεκτονικά του χαρακτηριστικά συνδέονται με την παράδοση της Ελλαδικής Σχολής.\nΗ ανατολική και δυτική κεραία του αρχικού ναού διαρθρώνονται στους επιμήκεις τοίχους με χαμηλά και στενά αψιδώματα, ενώ με δύο μεγαλύτερα αψιδώματα διαμορφώνεται και ο βόρειος τοίχος του νάρθηκα. Ως πεσσός για την στήριξη των αψιδωμάτων έχει χρησιμοποιηθεί ένας παλαιοχριστιανικός αμφικιονίσκος.\nΟ απoσπασματικά σωζόμενος τοιχογραφικός διάκοσμος με σκηνές του χριστολογικού κύκλου και μετωπικούς αγίους, που αποκαλύφθηκε το 2008, έχει εκτελεστεί πιθανότατα γύρω στα 1300 από το γνωστό και δραστήριο στη δυτική Κρήτη ζωγράφο Θεόδωρο - Δανιήλ Βενέρη. Ιδιαίτερης μνείας χρήζουν η μορφή του Παντοκράτορα στον τρούλο, η παράσταση του Λίθου στη βόρεια κεραία και ο μετωπικός ολόσωμος Χριστός στο μέτωπο της νότιας κόγχης της δυτικης κεραίας.\nΠηγή: 1. Ανδριανάκης Μιχάλης, 2. Χριστιανικά μνημεία της Κρήτης, Έκδοση ΜΚΟ Φιλοξενία, 2012\n« Παλαιοχριστιανική Βασιλική Αγίου Παντελεήμονα στη Σούγια\nΝαός Αγίου Ονουφρίου στον Καμπανό »


ΑΝΤΙΘΕΣΕΙΣ | RealOraiokastro\nΣύλλογος Γονέων και Κηδεμόνων 6ου Γυμνασίου ΕυόσμουΌλοι μαζί μπορούμε για τον μικρό Θανασάκη\n29 Νοεμβρίου 2019 in ΑΝΤΙΘΕΣΕΙΣ, ΘΕΣΣΑΛΟΝΙΚΗ.\n1314: Mάχη του Μπάνοκμπερν. Παρά την αριθμητική ανισότητα, οι Σκωτσέζοι του Ρόμπερτ δε Μπρους κατατροπώνουν τις αγγλικές δυνάμεις του Εδουάρδου Β’. 1340: Εκατονταετής πόλεμος: ο αγγλικός στόλος υπό την καθοδήγηση του Εδουάρδου Γ’ καταστρέφει σχεδόν ολοκληρωτικά το γαλλικό στόλο στη ναυμαχία του Σλόις. 1497: Ο εξερευνητής Τζιοβάννι Καμπότο αποβιβάζεται στις ακτές της Νέας Γης. 1798: Δολοφονούνται διά στραγγαλισμού,…\n217 π.Χ: Διεξάγεται η Μάχη της Γάζας, μεταξύ των επιγόνων του Μεγάλου Αλεξάνδρου. Ο Πτολεμαίος Δ’ της Αιγύπτου νικά τον Αντίοχο Γ’ τον επονομαζόμενο και Μέγα, του Βασιλείου των Σελευκιδών. 168 π.Χ: Διεξάγεται η Μάχη της Πύδνας, που θέτει τέλος στον Γ’ Μακεδονικό Πόλεμο. Οι Ρωμαίοι, με αρχηγό τον Λούκιο Αιμίλιο Παύλο, νικούν και συλλαμβάνουν αιχμάλωτο τον…\n22 Ιουνίου 2019 in ΑΝΤΙΘΕΣΕΙΣ.\n1834: Ο Θεόδωρος Κολοκοτρώνης και ο Δημήτριος Πλαπούτας καταδικάζονται σε θάνατο κατά τη διάρκεια της βαυαροκρατίας. Είχαν κατηγορηθεί ότι συνωμοτούσαν κατά της αντιβασιλείας. Υπέρ της απαλλαγής τους ψηφίζουν οι δικαστές Γεώργιος Τερτσέτης και Αναστάσιος Πολυζωίδης. Η ποινή τους θα μετατραπεί σε κάθειρξη και θα απελευθερωθούν μόλις ενηλικιωθεί ο Όθων, το Μάιος του 1835. 1895: Ο Όσκαρ…\nΤα σημαντικότερα γεγονότα της 18ης Μαρτίου στο RealOraiokastro.gr\n1662: Κυκλοφορούν στο Παρίσι οι πρώτες άμαξες – λεωφορεία, με θέσεις για οκτώ καθιστούς επιβάτες. 1844: Ο Όθων ορκίζεται ενώπιον της Συνελεύσεως ως Συνταγματικός Βασιλεύς. Στην ίδια συνεδρίαση, η εθνοσυνέλευση ψηφίζει εκλογικό νόμο, με τον οποίο καθιερώνεται η καθολική ψηφοφορία με κάποιες μείζονες εξαιρέσεις. Αποκλείονται όλοι όσοι δεν διαθέτουν κινητή ή ακίνητη περιουσία και οι γυναίκες. 1900:…\n18 Μαρτίου 2019 in ΑΝΤΙΘΕΣΕΙΣ.\nΤα σημαντικότερα γεγονότα της 27ης Ιανουαρίου στο RealOraiokastro.gr\n1302: Εξορίζεται από τη Φλωρεντία ο ποιητής και δημιουργός της «Θείας Κωμωδίας», Δάντης Αλιγκέρι. 1606: Αρχίζει στην Αγγλία η δίκη του Γκάι Φωκς, του ηγέτη της αποκληθείσας «Συνωμοσίας της Πυρίτιδας»-της απόπειρας άγγλων καθολικών να ανατινάξουν το Βρετανικό Κοινοβούλιο και να δολοφονήσουν το βασιλιά Ιάκωβο Α’- και άλλων συνωμοτών. Θα καταδικαστούν και θα εκτελεστούν στις 31 Ιανουαρίου. 1613: Ο…\n27 Ιανουαρίου 2019 in ΑΝΤΙΘΕΣΕΙΣ.


Torres has left the building - Onsports.gr\nΘέμης Καίσαρης\t01 Φεβρουαρίου 2011, 18:48\nBLOGS / Λίβερπουλ\t/ Τσέλσι\nTorres has left the building\nΈγινε κι αυτό. Ο Φερνάντο Τόρες, το “νούμερο εννιά της Λίβερπουλ” πήρε μεταγγραφή στην Τσέλσι μετά από δική του απαίτηση...\nΗ πρόταση των λονδρέζων που ακολούθησε την απαίτηση του ισπανού έφτασε τα 50 εκατ. λίρες κι έγινε δεκτή. Το αγαπημένο παιδί του Άνφιλντ πήδηξε απ’το καράβι και προκάλεσε νευρικό κλονισμό σε εκατομμύρια οπαδούς.\nΤο σοκ ήταν τεράστιο. Η ομάδα ήταν στους επτά ουρανούς, αφού είχε αποκτηθεί ο Σουάρεζ και επιτέλους ο Τόρες θα είχε τον παγκόσμιας κλάσης παρτενέρ που του αξίζει. Η επόχη των νέων ιδιοκτητών είχε μόλις ξεκινήσει, τα χρέη κι οι ψευτιές ήταν και στην πράξη παρελθόν. Δεν πέρασαν παρά μερικές ώρες και ξαφνικά ανακοινώθηκε πως ο Τόρες ζήτησε μεταγγραφή.\nΘα πάρει τίτλους, θα μου πείτε. Ο φίλος του ο Τζέραρντ, που έφτασε κοντά στην ίδια επιλογή το 2005, έχει πει πως ένας τίτλος μ’αυτήν την ομάδα είναι σαν 7-8 τίτλοι με κάποια άλλη. Ναι, το πιο πιθανό είναι πως ο Τόρες θα πάρει τίτλους με την Τσέλσι. Αλλά, καλά να είμαστε σε δέκα χρόνια, και τότε να δούμε τι θα λέει η ζυγαριά.


Μιλόγεβιτς: Δεν ψάχνω δικαιολογίες, κάνουμε αυτοκριτική και κοιτάμε μπροστά! - 21/09 19:00 : aek365\nΤρίτη 21 ΣΕΠΤ 2021 - 19:00 2 ΣΧΟΛΙΑ\nΜιλόγεβιτς: Δεν ψάχνω δικαιολογίες, κάνουμε αυτοκριτική και κοιτάμε μπροστά!\nΈχουμε ένα δύσκολο ματς με τη Λαμία. Τι είπε ο τεχνικός της ΑΕΚ για το ματς στην Κρήτη και τη συνέχεια\nΣύνθημα αντεπίθεσης έδωσε ο Βλάνταν Μιλόγεβιτς ο οποίος ναι μεν αναφέρθηκε στα όσα έγιναν με τον ΟΦΗ αλλά παράλληλα εξήγησε πως πλέον η ΑΕΚ κοιτά μπροστά. Δεν έχουμε χρόνο να σκεφτόμαστε τι έγινε. Ανήκει στο παρελθόν. Εμείς συζητήσαμε και προχωράμε με το κεφάλι ψηλά, σημείωσε.\nΣτη χθεσινή προπόνηση μιλήσαμε, αναλύσαμε το παιχνίδι. Δεν έχουμε πολύ χρόνο γιατί μας περιμένει ένα ακόμη σημαντικό ματς. Είναι μια «γεμάτη» εβδομάδα για εμάς. Δεν έχουμε χρόνο να σκεφτόμαστε τι έγινε. Ανήκει στο παρελθόν. Εμείς συζητήσαμε και προχωράμε με το κεφάλι ψηλά.\nΕίμαστε καινούργια ομάδα. Έχουμε ποιοτικούς και καλούς παίκτες. Ακόμη δεν ξέρω που φτάνουν οι δυνατότητες αυτής της ομάδας. Αυτό που ξέρω είναι ότι κάθε παιχνίδι πρέπει να είμαστε καλύτεροι. Έχει αρχίσει το πρωτάθλημα, ξέρουμε ότι υπάρχει και πίεση, αλλά μέσα από αυτή τη διαδικασία πρέπει να βελτιωθούμε και να διορθώσουμε τα πράγματα. Δεν μπαίνω, λοιπόν, σε τέτοια σκέψη, απλά περιμένω να γίνουμε καλύτεροι στο μέλλον.\nΈπαιξε πολύ σημαντικό ρόλο η φάση του φάουλ. Η αντίπαλη ομάδα πήρε ψυχολογία. Σίγουρα παίζει ρόλο η κούραση και χίλια ακόμη πράγματα, αλλά μπορεί να ακουστούν όλα αυτά σαν δικαιολογίες. Δεν είμαι άνθρωπος που ψάχνει για δικαιολογίες. Είμαι άνθρωπος που κοιτάει μπροστά. Πάντα κοιτάμε τον εαυτό μας και κάνουμε την αυτοκριτική μας. Μόνο έτσι προχωράς και πας μπροστά.\nIASON - 22/9/2021 11:26\nΑν συνεχίσεις να παίρνεις εντολές για συγκεκριμένες συμμετοχές, δύσκολα τα πράγματα αγαπητέ.\ngiosmas21 - 21/9/2021 20:03\nΚαλησπέρα υπάρχει πουθενά το βίντεο από αυτά που λέει ο προπονητής στο κανάλι; ψάχνω αλλά δεν μπορώ να βρω... Ας πούμε στην νόβα όταν ήταν ανέβαινε και βίντεο από τις δηλώσεις.... Αν μπορεί κάποιος ας βοηθήσει... Ευχαριστώ πολύ..\nΠατίτο Ροντρίγκες: Στην ΑΕΚ ήμουν ευτυχισμένος\nΗ αποστολή για τον αγώνα με τη Λαμία (ΦΩΤΟ)


Το μήνυμα του Κυριάκου Μητσοτάκη προς το λαό του Ισραήλ - Πολιτική - Athens magazine\n«Σας ευχόμαστε θάρρος και δύναμη σε αυτούς τους δύσκολους καιρούς»\nΤο δικό του συλλυπητήριο μήνυμα θέλησε να στείλει ο πρωθυπουργός Κυριάκος Μητσοτάκης για την τραγωδία που συνέβη στο όρος Μερόν που είχε ως αποτέλεσμα 44 άτομα να χάσουν τη ζωή τους.\n«Οι σκέψεις μας σήμερα είναι με τον λαό του Ισραήλ. Εκ μέρους του λαού της Ελλάδας, θα ήθελα να εκφράσω τα βαθύτατα συλλυπητήριά μου στις οικογένειες και τους αγαπημένους των θυμάτων του τραγικού ατυχήματος στο#MountMeron. Σας ευχόμαστε θάρρος και δύναμη σε αυτούς τους δύσκολους καιρούς», έγραψε στο Twitter ο πρωθυπουργός.\nΗ ανάρτηση του Κυριάκου Μητσοτάκη στο twitter:\n«Η χαρά έγινε θρήνος»: Σπαραγμός στα βίντεο από το ποδοπάτημα στο Ισραήλ - Συγκλονίζουν οι μαρτυρίες\nΤον τρόμο που έζησαν στην τραγωδία στο όρος Μερόν του βόρειου Ισραήλ, όταν εξαπλώθηκε ο πανικός στο πλήθος των προσκυνητών με αποτέλεσμα να πέφτουν ο ένας πάνω στον άλλο και να ποδοπατηθούν περιέγραψαν αυτόπτες μάρτυρες.\nΈνας εξ’ αυτών, που πρόλαβε να γλιτώσει από το ποδοπάτημα με τους 44 νεκρούς και τους τουλάχιστον 103 τραυματίες -εκ των οποίων οι 38 σε κρίσιμη κατάσταση - νόμισε ότι θα πεθάνει βλέποντας γύρω άνδρες, γυναίκες και παιδιά να σωριάζονται στο έδαφος.\n«Ήμασταν στην είσοδο και αποφασίσαμε να βγούμε έξω όταν η αστυνομία μας έκλεισε τον δρόμο. Μέσα στη βιασύνη τους άρχισαν να πέφτουν ο ένας πάνω στον άλλο. Νόμισα ότι θα πεθάνω. Είδα νεκρούς δίπλα μου», δήλωσε στην ισραηλινή εφημερίδα Maariv.\nΠροσοχή! Οι εικόνες στα βίντεο είναι σκληρές!\nΒίντεο που αναρτήθηκαν σε πλατφόρμες κοινωνικής δικτύωσης καταγράφουν χαοτικές σκηνές με έξαλλους προσκυνητές να προσπαθούν να περάσουν από μεταλλικούς φράχτες για να γλιτώσουν και αστυνομικούς και τραυματιοφορείς να προσπαθούν να φθάσουν στους τραυματίες.\nΈνας επιζών είπε στον ειδησεογραφικό ιστότοπο Ynet ότι η τραγωδία συνέβη την ώρα που μετακινήθηκε ένα πλήθος ανθρώπων για να δουν την εορταστική πυρά: «ξαφνικά ένα κύμα άρχισε να έρχεται προς τα έξω σαρώνοντας κι εμάς. Άνθρωποι τινάχτηκαν στον αέρα, άλλοι συνετρίβησαν στο έδαφος».\nΈνας από τους προσκυνητές νόμισε ότι σήμανε συναγερμός για βόμβα όταν άκουσε τα μηνύματα από τα μεγάφωνα που καλούσαν το πλήθος να διαλυθεί. «Ουδείς φαντάστηκε ότι κάτι τέτοιο θα μπορούσε να συμβεί εδώ. Η χαρά έγινε θρήνος, το φως έγινε βαθύ σκοτάδι», είπε στο ισραηλινό δίκτυο Channel 12. Έναν άλλο μόλις που πρόλαβε ένας αστυνομικός να τον τραβήξει μακριά. «Τα δευτερόλεπτα κύλισαν σαν αιώνες, υπήρχαν νεκροί παντού γύρω μας», είπε στο Ynet.\nΈνας 24χρονος, ονόματι Ντβιρ, είπε στο ραδιοφωνικό σταθμό των ενόπλων δυνάμεων του Ισραήλο ότι «μάζες ανθρώπων ωθούνταν στην ίδια γωνία και δημιουργήθηκε μια δίνη». Όπως περιέγραψε «η πρώτη σειρά των ανθρώπων σωριάστηκε στο έδαφος» και ακολούθησε στη συνέχεια η δεύτερη, όπου βρισκόταν κι ίδιος. «Λίγο έλειψε να πεθάνω», είπε.\n«Είδα να προσπαθούν να κάνουν CPR σε πάνω από 20 άτομα ταυτόχρονα»\nΜέσα στον πανικό τραυματιοφορείς προσπαθούσαν να σώσουν όσο περισσότερες ζωές μπορούσαν. Μια εθελόντρια νοσοκόμα, η Καλανίτ Ταούμπ, είπε στο CNN ότι όπου κι αν έστρεφε το βλέμμα του έβλεπε νοσοκόμους να επιχειρούν καρδιοπνευμονική ανάνηψη (CPR) σε τραυματίες. «Είδα στην κυριολεξία να γίνονται CPR σε πάνω από είκοσι άτομα ταυτόχρονα. Όπου κι αν κοίταζες, έβλεπες ανθρώπους να κάνουν CPR. Και λίγο μετά να ανακοινώνουν το θάνατο του ενός μετά του άλλου»… Η ίδια παρείχε ψυχολογική υποστήριξη σε δεκάδες άτομα μετά την τραγωδία. «Τριγυρνούσα επί ώρες στο σημείο κι έβλεπα ανθρώπους να ξεσπάνε σε λυγμούς, ή να ατενίζουν με κενό βλέμμα τον ουρανό. Δεν μπορούσαν να συνέλθουν… Μέσα σε δευτερόλεπτα, από εκεί που έβλεπες ανθρώπους χαρούμενους να τραγουδούν η γιορτή μετατράπηκε σε μαζικό χάος, πανδαιμόνιο και θάνατο»…\nΗ τραγωδία συνέβη λίγο μετά τα μεσάνυχτα στους πρόποδες του όρους Μερόν, στη διάρκεια της θρησκευτικής γιορτής Λαγκ Μπα Ομέρ των υπερορθόδων Εβραίων γύρω από τον φερόμενο τάφο του ραβίνου Σιμόν Μπαρ Γιοχάι, ταλμουδιστή του 2ου μ.Χ. αιώνα, στον οποίο αποδίδεται το Ζοχάρ, κεντρικό βιβλίο του εβραϊκού μυστικισμού.\nΣύμφωνα με αρχικές αναφορές το χάος προκλήθηκε όταν κατέρρευσε μια εξέδρα του σταδίου, αλλά αξιωματούχοι του κέντρου άμεσης βοήθειας Magen David Adom (MDA, το ισραηλινό αντίστοιχο του Ερυθρού Σταυρού) είπαν αργότερα ότι η τραγωδία προκλήθηκε από ποδοπάτημα.\n«Ήταν μια από τις χειρότερες καταστροφές που έχει ζήσει το Ισραήλ», είπε ο Ντοβ Μάιζελ, αντιπρόεδρος της υπηρεσίας παροχής εθελοντικής βοήθειας σε ανθρωπιστικές καταστροφές, Operations for United Hatzalah. «Ουδείς φαντάστηκε ποτέ ότι θα μπορούσε να συμβεί κάτι τέτοιο. Μέσα σε μια στιγμή η γιορτή εξελίχθηκε σε ανείπωτη τραγωδία», συμπλήρωσε ο Ζάκι Χέλερ, εκπρόσωπος του MDA.\nΘρίλερ στο FIR Αθηνών: Συναγερμός για βόμβα σε ισραηλινό αεροσκάφος! Το συνόδευσαν 4 ελληνικά μαχητικά


Μουσαφίρης, Author at Πυγολαμπίδες στο κλουβί\nblog > Μουσαφίρης\n20 Ιανουαρίου 2017 , Μουσαφίρης\nΕΛΕΥΘΕΡΟΣ ΧΡΟΝΟΣ, ΨΥΧΟΛΟΓΙΑ, # η μάθηση\nΣκέφτηκα λοιπόν ένα ωραίο παιχνίδι με τα συναισθήματα συνδυάζοντας αυτά που έχω διαβάσει, με διάφορες ιδέες από το Ίντερνετ. Θα σας παρουσιάσω μία κατασκευή – παιχνίδι που μπορείτε να φτιάξετε μαζί με τα παιδιά σας και στη συνέχεια να παίξετε με πολλούς και διαφορετικούς τρόπους. …\n12 Ιανουαρίου 2017 , Μουσαφίρης\nΕΛΕΥΘΕΡΟΣ ΧΡΟΝΟΣ, ΨΥΧΟΛΟΓΙΑ, # η κουζίνα\nΤο αισθητηριακό παιχνίδι, αποδεδειγμένα πλέον από πολλές έρευνες, δεν είναι απλώς ωφέλιμο για την ανάπτυξη των παιδιών, είναι απαραίτητο! Εάν τα παιδιά αφεθούν ελεύθερα σε ένα περιβάλλον αποδοχής και ασφάλειας, με τα κατάλληλα ερεθίσματα γύρω τους, θα επιδιώξουν να παίξουν με όλες τις αισθήσεις τους, θα θελήσουν να μυρίσουν, να αγγίξουν με τα χέρια, με τα πόδια, με τη μύτη και συχνά με όλο τους το σώμα, να γευτούν και να πειραματιστούν πετώντας, ζουλώντας, ανακατεύοντας, και όχι μόνο! …\nΚαταρχάς να συστηθώ. Είμαι η Βιργινία Δρόσου και λατρεύω τα φωτάκια στα χριστουγεννιάτικα δέντρα. Λατρεύω τις στολισμένες βιτρίνες και τους πλυμένους κουραμπιέδες. Τους πλένω τους κουραμπιέδες για να μη με πνίγει η ζάχαρη άχνη. Η αδελφή μου παλιά την έλεγε «ζάχαρη αράχνη», αλλά τώρα που μεγάλωσε και κατάλαβε πόσο τεράστιο ήταν ο λάθος της, λέει ότι έκανε πλάκα. Σιγά μην έκανε τέτοια πλάκα όταν ήταν τριών ετών. Ζάχαρη αράχνη, ζάχαρη κουνούπι. Χα και πάλι χα, δηλαδή χα χα. …\nΈνα χριστουγεννιάτικο όνειρο παρέα με τον Λάμπη την πυγολαμπίδα\n14 Δεκεμβρίου 2016 , Μουσαφίρης\nΤη Λίνα Σωστηροπούλου τη γνώρισα από κοντά πριν από μερικές εβδομάδες, όταν επισκέφτηκε τη Θεσσαλονίκη για να γνωρίσει τους αναγνώστες της και να παρουσιάσει τα βιβλία της. Είναι ένας άνθρωπος με έκδηλη φαντασία και παρορμητισμό …\n19 Απριλίου 2016 , Μουσαφίρης\nΕΛΕΥΘΕΡΟΣ ΧΡΟΝΟΣ, # το πάρτι\nΓράφει η Γιώτα Αναστασιάδου, μαμά της Ελισάβετ (2 χρονών), καθηγήτρια αγγλικών και μεταφράστρια. Από πού να αρχίσω; Μάλλον από το γεγονός ότι ήθελα να οργανώσω το τέλειο πάρτι για την κορούλα μας που έγινε δύο …


Τένις Archives - Made in Greece\nΟ Έλληνας τενίστας, Στέφανος Τσιτσιπάς έγραψε ιστορία. Μετά το είδωλό του, Ρότζερ Φέντερερ, νίκησε και τον Μπαουτίστα Αγκούτ με 3-1 σετ και προκρίθηκε στους τέσσερις καλύτερους του Australian Open. Την Πέμπτη θα αντιμετωπίσει στα ημιτελικά τον Ράφαελ Ναδάλ, με τον οποίο είχε…\nΑλλαγή φρουράς στο παγκόσμιο τένις... Το παιδί θαύμα της Ελλάδας Στέφανος Τσιτσιπάς κατόρθωσε ως άλλος Ηρακλής να εκθρονίσει το είδωλο του, τον Ρότζερ Φέντερερ. Επόμενος στόχος του η νίκη επί του Ραφαέλ Ναδάλ! Είναι σίγουρα παιδί φαινόμενο, έχει συγκινήσει το πανελλήνιο…\nΈνας από τους κορυφαίους Έλληνες τενίστες, ο πρώτος που αντιμετώπισε σε τελικό τον θρυλικό Ραφαέλ Ναδάλ, παίκτη του Top 100 της παγκόσμιας κατάταξης και ο πρώτος που μπήκε στο Νο 40 της ίδιας λίστας. Τόσο ο ελληνικός όσο κι ο…


«Δεν υπάρχει ζωή, τον θάνατο περιμένω» – Συγκλονίζει μαρτυρία θύματος του ψευτογιατρού - News Quake\nΕλλάδα «Δεν υπάρχει ζωή, τον θάνατο περιμένω» – Συγκλονίζει μαρτυρία...\n«Δεν υπάρχει ζωή, τον θάνατο περιμένω» – Συγκλονίζει μαρτυρία θύματος του ψευτογιατρού\nΚαθηλωτική είναι η μαρτυρία στο LIVE NEWS του 47χρονου άνδρα που έδωσε 98.000 ευρώ στον ψευτογιατρό για να τον κάνει καλά.\nΟ άνδρας αυτός, ο οποίος τραυματίστηκε από πτώση με αλεξίπτωτο ακούγεται για πρώτη φορά να περιγράφει πώς καταστράφηκε η ζωή του μετά το χειρουργείο, όπου μεταξύ άλλων του αφαίρεσαν και το πλευρό και τον καταδίκασε σε αφόρητους πόνους για το υπόλοιπο της ζωής του.\n«Δεν υπάρχει ζωή, τον θάνατο περιμένω. Δεν υπάρχει χειρότερο πράγμα, από αυτό που πέρασα εγώ δεν το έχει περάσει κανείς. Τους πόνους….την ταλαιπωρία…με τελειώσαν. Μιλάμε για 60-70 ράμματα από μπροστά στο στήθος μέχρι την σπονδυλική στήλη. Καταλαβαίνετε; Στη μέση με κόψανε» λέει ο άτυχος άνδρας.\nΟ ίδιος περιγράφει πως το πρώτο ραντεβού κλείστηκε με γιατρό σε ιδιωτική κλινική, ωστόσο αντί για τον γιατρό εμφανίστηκε ο «Κόντος»… ως ειδικός.\nΓια να γίνει μάλιστα το χειρουργείο έπρεπε ο ασθενής να «μοιράσει» χρήματα στους γιατρούς και την κλινική, και όλα «μαύρα».\nΣύμφωνα με τη μαρτυρία του, λίγο πριν μπει στο χειρουργείο έδωσε 20.000 ευρώ στην κλινική. Αλλά και μετά το χειρουργείο ζητούσε χρήματα από τον ασθενή για «θαυματουργές» ενέσεις αξίας 7.000 ευρώ η μία.\nΟ ασθενής σταμάτησε να του δίνει χρήματα όταν είδε ότι τίποτα από όλα αυτά δεν τον βοηθούσε. Σύμφωνα με πληροφορίες του LIVE NEWS, ο 47χρονος άρχισε να έχει υποψίες ότι κάτι δεν πάει καλά όταν διαπίστωσε ότι ο «Κόντος» εξαφάνιζε τα μπουκαλάκια αφού του έκανε τις ενέσεις.\nΠροηγούμενο άρθροΑποκάλυψη Βούτση για βουλευτή των ΑΝΕΛ: Οι περίεργες επαφές του για το κυλικείο της Βουλής\nΕπόμενο άρθροΟργή της Τουρκίας για τις «ασφαλείς χώρες» της ΕΕ\nΛήμνος : Οδηγοί εγκλωβίστηκαν στα χιόνια – Επιχείρηση διάσωσής τους\nΣτην Λήμνο έφτασε η κακοκαιρία Μήδεια αργά χτες το βράδυ. Οι χιονοπτώσεις οι οποίες συνεχίζονται έχουν επηρεάσει μέχρι στιγμής τα...


Ford Escort RS 1600 MK1 | Carhistory.gr\n» rally » Ford Escort RS 1600 MK1\nΤο συναίσθημα της ευτυχίας –αν μπορούμε να πούμε πως και οι κατασκευές, κάποτε, το νιώθουν- πηγάζει από τα μεγάλα ονόματα των οδηγών που έφεραν αυτό το αυθεντικό αγωνιστικό στις νίκες: Τίμο Μάκινεν, Χάνου Μίκολα, Ρότζερ Κλαρκ, Μαρκού Άλεν.\nΠιστοποιημένο στην κατηγορία των αυτοκινήτων άνω των 1.601 κ.εκ., το «RS 1600» παρουσιάστηκε για πρώτη φορά τον Οκτώβριο του 1970. Στην αρχική του έκδοση, διέθετε κινητήρα 1.798 κ.εκ. και απόδοση που έφθανε τους 200 ίππους, ενώ ο πρώτος του αγώνας ήταν το σιρκουί της Ιρλανδίας. Στο ράλλυ Πορτογαλίας της χρονιάς εκείνης, οδηγήθηκε από τον Ρότζερ Κλαρκ, τον νικητή του 16ου Ακρόπολις με το Escort ΤC. Το πισωκίνητο αγωνιστικό με τον άξονα «Αtlas», κέρδισε στο Σαφάρι του 1972 με πλήρωμα τους Μίκολα, Παλμ, ωστόσο είχε φτάσει κι η ώρα για την αναβάθμισή του. Η χωρητικότητα του κινητήρα αυξήθηκε στα δύο λίτρα, αφού εκτός των άλλων δέχθηκε τις περιποιήσεις του Μπράιαν Χαρτ (θυμηθείτε τον: Toleman 1984, με τα δικά του μοτέρ έτρεξε για πρώτη φορά ο Άιρτον Σέννα στην F1) και το βάρος του μειώθηκε κατά 18 κιλά. Από εκεί και πέρα κι ως τα τέλη του 1974, το «RS 1600» δε μπορεί παρά να χαρακτηριστεί σαν ένα «ευτυχισμένο» αυτοκίνητο: είχε κερδίσει τρεις συνεχόμενες φορές το RAC και άλλες δύο τις 1000 Λίμνες, εκεί που είχε κάνει την πρώτη του εμφάνιση δυό χρόνια νωρίτερα. Στα «τρόπαιά» του επίσης, από μια φορά η Νέα Ζηλανδία και η Ουαλλία.\nΤο συναίσθημα της ευτυχίας –αν μπορούμε να πούμε πως και οι κατασκευές, κάποτε, το νιώθουν- πηγάζει από τα ονόματα των οδηγών που έφεραν το αγωνιστικό στις νίκες: Τίμο Μάκινεν, Χάνου Μίκολα, Ρότζερ Κλαρκ, Μαρκού Άλεν. Δεν υπάρχει τίποτα να πείς, δέος! Και στο δεξί μπάκετ, η πρώτη μεγάλη γενιά των συνοδηγών, που επαυξάνει την εικόνα. Γκούναρ Παλμ, Χένρι Λίντον, Τζιμ Πόρτερ, Τζον Ντέιβενπορτ.\nKινητήρας: 4κύλινδρος σε σειρά, 16βάλβιδος, με 2 εκκεντροφόρους επικεφαλής\nΚαρμπιρατέρ: 2 διπλά 45άρια Webber\nΚυβισμός: 1.993 κ.εκ.\nΙσχύς: 230 ίπποι στις 8.000 σ.α.λ.\nΡοπή:22,2 χλγμ στις 6.750 σ.α.λ.\nΚιβώτιο ταχυτήτων:χειροκίνητο 5 σχέσεων ZF\nΜήκος: 3.980 χλστ.


«Supah Ninjas»: πρεμιέρα Σάββατο 16/2 στις 16.30 | InfoKids\nΑρχική › Τηλεοπτικά › «Supah Ninjas»: πρεμιέρα Σάββατο 16/2 στις 16.30\nΤο «Supah Ninjas» παρακολουθεί τον Mike Fukanaga, έναν μαθητή γυμνασίου ο οποίος ανακαλύπτει ότι προέρχεται από μια πολύ παλιά γενιά Νίντζα. Υπό την καθοδήγηση του παππού του γίνεται ο ηγέτης μιας ομάδας μαχητών του εγκλήματος, γνωστή ως «Supah Ninjas», η οποία αποτελείται από τον καλύτερο του φίλο, τον Owen και τον μεγάλο του σχολικό έρωτα, την Amanda.\nΣτο επίκεντρο της σειράς είναι ένας έφηβος, ο οποίος προσπαθεί να ισορροπήσει ανάμεσα στην καθημερινή του ζωή και τη νέα του ζωή, όπου προσπαθεί να προστατεύσει την πόλη από τους σούπερ εγκληματίες. Σε αυτόν τον κόσμο, οι κακοποιοί αγνοούν τους νόμους, διαπράττοντας ληστείες και έχοντας σκοτεινά σχέδια. Είναι στο χέρι των«Supah Ninjas»να τους σταματήσει. Αλλά ακόμα και για τους «Supah Ninjas», η ευθύνη αυτή μπορεί να απειλήσει τις φιλίες τους.\nΜία φανταστική ομάδα, στην οποία, όσο επικίνδυνη κι αν είναι η αποστολή της, ποιος δεν θα ήθελε να είναι μέλος της!\nΠότε: Κάθε Σάββατο & Κυριακή στις 16.45 στο Nickelodeon\nPaw Patrol: Τα κουτάβια σώζουν τα Χριστούγεννα


Σύμφωνα με την ΝΑΣΑ, το αντικείμενο 2016 WF9 θα πλησιάσει τη Γη σε απόσταση 51 εκατ. χιλιομέτρων και η τροχιά του δεν αποτελεί απειλή για τον πλανήτη μας στο προσεχές μέλλον.Το ουράνιο αυτό σώμα ανακαλύφθηκε το Νοέμβρη του 2016 και η τροχιά του το οδηγεί σε μια περιήγηση του ηλιακού μας συστήματος. Στην πιο μακρινή του απόσταση από τον Ηλιο, πλησιάζει την τροχιά του Δία. Για 4.9 γήινα έτη ταξιδεύει στα ενδότερα του ηλιακού μας συστήματος περνώντας από την κύρια ζώνη των αστεροειδών και την τροχιά του Άρη φθάνοντας μετά μέσα στην τροχιά της Γης. Υστερα, απομακρύνεται στο εξωτερικό του ηλιακού μας συστήματος.Ουράνια σώματα όπως αυτό έχουν πολλαπλές πιθανές προελεύσεις. Σύμφωνα με την ΝΑΣΑ θα μπορούσε κάποτε να ήταν ένας κομήτης, ή θα μπορούσε να έχει απομακρυνθεί από τα σκοτεινά αντικείμενα στην κύρια ζώνη των αστεροειδών.\nΟι κομήτες αποτελούνται από τον πυρήνα, ο οποίος είναι το λαμπρότερο τμήμα του και έχει όψη αστέρος, την κόμη, η οποία έχει νεφελώδη όψη και περιβάλλει τον πυρήνα, και την ουρά, η οποία και αποτελεί επιμήκη προέκταση της κόμης.Οι κομήτες είναι ουράνια σώματα τεράστιων διαστάσεων. Μόνο η κεφαλή τους έχει συνήθως το μέγεθος της Γης ή είναι κατά 10 φορές μεγαλύτερη από τη Γη. Όταν οι κομήτες φαίνονται καθαρά με γυμνό οφθαλμό, έχουν συνήθως μήκος ουράς από 10 εκατομμύρια χιλιόμετρα και άνω.Περιστρέφονται γύρω από τον Ήλιο μας και αποτελούν μέρος του ηλιακού μας συστήματος.Οι κομήτες προέρχονται από το Νέφος του Οορτ, έξω από το ηλιακό μας σύστημα. Οι επιστήμονες θεωρούν ότι τα ουράνια σώματα του νέφους του Οορτ δημιουργήθηκαν μαζί με τους πλανήτες και τα υπόλοιπα σώματα του ηλιακού μας συστήματος, πριν από περίπου 4.6 δισεκατομμύρια χρόνια.Το νέφος Οορτ έχει μήκος ένα έτος φωτός ή 9,461,000,000,000 χιλιόμετρα.\nΤελευταία τροποποίηση στις Τετάρτη, 08 Φεβρουαρίου 2017 10:46


Κίνηση Πολιτών Ναυπακτίας: Συνέντευξη Κ. Καρακώστα στη Ναυπακτία 2007\nΣυνέντευξη Κ. Καρακώστα στη Ναυπακτία 2007\nΜε αφορμή τις πρόσφατες αλλαγές στο οργανόγραμμα του Δήμου, μιλήσατε για έλλειψη προγραμματισμού. Πιστεύετε ότι η δημοτική αρχή κινείται στα τυφλά ή το πρόγραμμα που ακολουθεί είναι προς λάθος κατεύθυνση;\nΠιστεύω ότι η δημοτική αρχή πάσχει από... ολική ανεπάρκεια: καρδιακή, νεφρική, ηπατική κλπ. Τόσο η “καρδιά” όσο και τα επιμέρους όργανα του Δήμου υπολειτουργούν. Θα έλεγα ότι αυτό συμβαίνει γιατί οι άνθρωποι της δημοτικής αρχής έχουν υιοθετήσει τρεις, παλαιοκομματικής κοπής, “κανόνες”, ως γενικότερη φιλοσοφία διοίκησης:\nΤο πρώτο που προσπαθούν είναι το να μάθουν πως λειτουργεί το σύστημα, δεύτερον να το χρησιμοποιήσουν ώστε να ξαναβγούν την επόμενη τετραετία και τρίτον να αξιοποιήσουν τις όποιες “άκρες” πιστεύουν πως έχουν, ώστε να παρουσιάσουν κάποιο έργο.\nΚαι οι τρεις αυτές επιδιώξεις, οδηγούν σε έναν “άρρωστο” και ανεπαρκή Δήμο.\nΚι αυτό γιατί, αφού προσπαθούν να μάθουν το υπάρχον σύστημα, σημαίνει ότι δεν έχουν καμία πρόθεση να το αλλάξουν. Διατηρώντας όλες τις ανεπάρκειες του συστήματος θα πάμε σε μια νέα εκλογική αναμέτρηση ξαναζώντας όσα τραγελαφικά ζήσαμε στις εκλογές του 2006. Και φυσικά με την αξιοποίηση των “γνωριμιών” ακυρώνουμε την αυτοδιοικητική μας υπόσταση, καθώς γινόμαστε έρμαια των κομματικών ορέξεων.\nΑναμφίβολα ο συγκεκριμένος τρόπος διοίκησης είναι ξεπερασμένος. Ένας Δήμος για να είναι αποτελεσματικός θα πρέπει να παράγει πολιτική, σχέδια και μελέτες και όχι απλά να αξιοποιεί “γνωριμίες”.\nΚαι το χειρότερο δεν είναι η έλλειψη προγράμματος, αλλά η ταυτόχρονη απουσία οράματος για τη Ναύπακτο, του μέλλοντος. Ένα όραμα που θα βοηθήσει συγκεκριμένες κοινωνικές ομάδες να παίξουν άλλο ρόλο στο μέλλον.\nΕίστε ικανοποιημένος απ' την παραγωγή πολιτικής σκέψης στα δημοτικά συμβούλια;\nΗ πλειοψηφία έχει καταφέρει με τον τρόπο που διεξάγει τα συμβούλια, να υποβαθμίσει το ρόλο τους. Έτσι, ασχολούμαστε συνήθως με το πόσα κυβικά τσιμέντο θα πέσουν, πόσες λάμπες θα μπουν και όποιες προσπάθειες γίνονται ώστε να συζητηθούν ζητήματα με βάθος χρόνου για τη Ναύπακτο, προσκρούουν πάνω στο πρόεδρο του συμβουλίου που χαρακτηρίζει τη συζήτηση για το μέλλον ως “εκτός θέματος”.\nΤο δημοτικό συμβούλιο όμως δεν είναι παρά η απεικόνιση της καθημερινής λειτουργίας της δημοτικής αρχής. Ας εξετάσουμε, για παράδειγμα, την λειτουργία ενός “πετυχημένου” αντιδημάρχου, του αντιδημάρχου υπεύθυνου καθαριότητας. Αν ρωτήσετε κάποιους φίλα προσκείμενους στη δημοτική αρχή, θα σου μιλήσουν με τα καλύτερα λόγια. “Μα, δεν είναι κάθε μέρα στο δημαρχείο; Δεν βγαίνει μαζί με τους εργαζόμενους της καθαριότητας στο δρόμο; Τι άλλο να κάνει;”\nΠιστεύω ότι ο προορισμός ενός αντιδημάρχου και ο λόγος που πληρώνεται δεν είναι να κάνει τον υπάλληλο του δήμου ή τον ελεγκτή των υπαλλήλων. Όταν κυνηγάς το απορριμματοφόρο από πίσω για να δεις πώς μαζεύει τα σκουπίδια, ή βλέπεις την τοποθέτηση κάδων ως μέσο συλλογής σταυρών και εξυπηρέτησης ημετέρων, τότε πού θα βρεις χρόνο να σχεδιάσεις το μέλλον;\nΚατά τη γνώμη μου ο αντιδήμαρχος δεν πρέπει να ασχολείται με θέματα που κάλλιστα θα μπορούσε να λύσει ένας δημοτικός υπάλληλος, ορισμένος απ' το Δήμο ως επικεφαλής του εκάστοτε τμήματος. Εκτός κι αν θεωρούμε ότι χρειάζεται πολιτική βούληση για να αλλαχθεί η θέση ενός κάδου.\nΟπότε το ερώτημα δεν πρέπει να είναι πόσα σκουπίδια μάζεψε ο κ. αντιδήμαρχος, ένα χρόνο τώρα, αλλά πόσες και ποιες πολιτικές σκέψεις παρήγαγε για την διαχείριση των απορριμμάτων στην περιοχή, αν παρακολουθεί από κοντά την κατασκευή του ΧΥΤΑ και αν οργανώνει την άκρως απαραίτητη διαλογή και ανακύκλωση των απορριμμάτων.\nΑυτή η απουσία της πολιτική σκέψης στην διαχειριστική καθημερινότητα που έχει επιλέξει η δημοτική αρχή, είναι λογικό να αντικατοπτρίζεται και στην εικόνα του δημοτικού συμβουλίου. Οπότε, οποιαδήποτε πολιτική κριτική στο υφιστάμενο μοντέλο διοίκησης, θεωρείται εκτός θέματος...\nΩς Κίνηση Πολιτών είχατε αναδείξει προεκλογικά την υπόθεση του ΞΕΝΙΑ αλλά και των κοινόχρηστων χώρων. Παρ' όλα αυτά δεν βλέπουμε να κινείται κάτι. Σκοπεύετε να επιμείνετε;\nΩς Κίνηση Πολιτών, ασχοληθήκαμε με τα κοινά όχι τόσο από φιλοδοξία να γίνουμε δήμαρχοι και αντιδήμαρχοι. Αν χρειαστεί θα γίνει κι αυτό, αλλά ο βασικός μας στόχος ήταν και παραμένει η αλλαγή της καθημερινότητάς μας, πράγμα εξαιρετικά πιο δύσκολο απ' μια νίκη σε δημοτικές εκλογές. Σκεφθείτε να κερδίζαμε τις εκλογές και να μην αλλάζαμε τίποτε. Να γινόμασταν Παπαθανάσηδες, Νταουσάνηδες κλπ . Εμάς δεν μας ταιριάζει κάτι τέτοιο. Και πάνω σ΄ αυτή τη φιλοσοφία προσεγγίσαμε και το ζήτημα των κοινόχρηστων χώρων. Ζούμε σε μια πόλη που έχει τρεις πλατείες, τις ίδιες απ' το 1960, εκτιμώντας ότι η έλλειψη κοινοχρήστων χώρων μαζί με το κυκλοφοριακό πρόβλημα μπορεί να εξελιχθεί σε καρκίνωμα κάνοντας την καθημερινότητα αβίωτη. Για παράδειγμα, μια μητέρα που μένει στη Λαγκαδούλα δεν έχει που να βγάλει το παιδί της να παίξει την άνοιξη, όταν οι παραλίες παραμένουν κλειστές για τους πεζούς.\nΜε αυτή τη σκέψη ως ερέθισμα, πήραμε πρωτοβουλία, μαζέψαμε 700 υπογραφές για την χρονική επιμήκυνση των πεζοδρομήσεων των παραλιών, αναδεικνύοντας ουσιαστικά το ζήτημα. Πιστεύω ότι μέσα στην τετραετία θα έχουμε θετικές εξελίξεις που θα δικαιώνουν τη δράση μας.\nΌσον αφορά στο ΞΕΝΙΑ, πιστεύω ότι με την μέχρι στιγμής δραστηριότητά μας αναγκάσαμε τη δημοτική αρχή να καταγγείλει την σύμβαση με τον “επενδυτή”, αλλά το σημαντικότερο, καταφέραμε να αλλάξουμε την κοινή γνώμη της Ναυπάκτου για το θέμα. Φύγαμε δηλαδή απ' τη λογική “να το είχε πάρει ο Παπαϊωανίδης” και περάσαμε στο “να το πάρει ο Δήμος και να το αξιοποιήσει προς όφελος των πολιτών”. Αυτό ήταν ένα πρώτο σημαντικό βήμα. Βέβαια ακολουθούν και άλλα, μόλις τελειώσει η δικαστική διαμάχη (και όσο διαρκεί αυτή) του Δήμου με τον «επενδυτή».\nΤο επόμενο μεγάλο ερώτημα, τόσο για τον νυν δήμαρχο όσο και για την κοινωνία, είναι τι θα γίνει το ΞΕΝΙΑ, μόλις απελευθερωθεί οριστικά. Θα μας κουβαλήσει κανένα καινούργιο «επενδυτή» ο κ. Παπαθανάσης; Απ' ότι φαίνεται, δυστυχώς, το μυαλό του κινείται προς αυτή την κατεύθυνση και γι αυτό δεν μιλάει ποτέ καθαρά, για το μέλλον του ΞΕΝΙΑ. Εκτός ίσως, από τις συνήθεις σαπουνόφουσκες, του τύπου, «όλοι μαζί για μια καλύτερη Ναύπακτο», που είναι καλές για έκθεση μαθητή του δημοτικού σχολείου, αλλά καταντούν κοινοτυπίες που δεν περιέχουν ουσία, όταν εκστομίζονται συνεχώς, από «υπεύθυνα» χείλη.\nΕπειδή λοιπόν θεωρούμε ότι μια απ' τις βασικές μας υποχρεώσεις τόσο της Κίνησης όσο και της κοινωνίας είναι να τον “αναγκάσουμε” να κινηθεί προς άλλη κατεύθυνση, ναι, σκοπεύουμε να επιμείνουμε.\nΜαζί με τον Βασίλη Καλογερή, βγάλατε στη δημοσιότητα όσα συμβαίνουν στα παζάρια. Ο δήμαρχος σας αποκάλεσε “αυτόκλητους σωτήρες” ενώ εσείς κάνατε λόγο για “κουκούλωμα”. Τι απ' τα δύο ισχύει;\nΌταν ο δήμαρχος ήταν στην Αμερική, τον αντικαθιστούσε ο αντιδήμαρχος Χρήστος Σικώλας απ' τον οποίο και πήραμε το πράσινο φως για τη διενέργεια της αυτοψίας στα παζάρια. Άρα, σε καμία περίπτωση, δεν είμαστε αυτόκλητοι σωτήρες και η αλήθεια είναι ότι αν ο δήμαρχος είχε λείψει για κανένα ενάμιση μήνα ακόμη στην Αμερική, νομίζω ότι συμπολίτευση και αντιπολίτευση θα είχαμε καταφέρει να έχουμε συνεννοηθεί, καταλήγοντας σε σοβαρές και χρήσιμες διαπιστώσεις για τα παζάρια. Δυστυχώς, ο δήμαρχος γύρισε νωρίς. Κι απ' τη μέρα που γύρισε έψαχνε συνεχώς τρόπους να δημιουργήσει ανούσια κόντρα για τα παζάρια και να “κουκουλώσει” το ζήτημα.\nΕμείς δεν είπαμε ότι έβαλε χρήματα στην τσέπη του. Αλλά αυτό δεν σημαίνει ότι δεν φέρει πολιτική ευθύνη, επειδή συνέχισε την λειτουργία των παζαριών “ως είχαν”. Μη θέλοντας να αποδεχθεί αυτή την ευθύνη προσπάθησε να το κουκουλώσει, χωρίς να τα καταφέρει. Η υπόθεση πήρε τεράστιες διαστάσεις, έμαθε ο κόσμος τι συμβαίνει και το μεγαλύτερο κέρδος απ' αυτή τη διαδικασία, είναι το ότι του χρόνου, ο δήμαρχος θα το σκεφτεί διπλά να διοργανώσει με τον ίδιο τρόπο τα παζάρια. Αν θα τα αναβαθμίσει δεν το ξέρω, γιατί του λείπει το πολιτικό έρμα για κάτι τέτοιο. Αλλά τουλάχιστον οι χοντρές παρανομίες θα πάψουν να υπάρχουν. Κι αυτό, πιστεύω, ότι είναι μια νίκη της Κίνησης Πολιτών, μια νίκη για την κοινωνία της Ναυπάκτου.\nΕίχατε χαρακτηρίσει την σύμπνοια πολιτικών και κοινωνικών φορέων στο ζήτημα του λατομείου της Βομβοκούς, ως νίκη των πολιτών. Τι πρέπει να αλλάξει ώστε οι πολίτες να “κερδίζουν” συχνότερα;\nΩς Κίνηση Πολιτών θεωρούμε ότι οι αλλαγές γίνονται πρώτα στην συνείδηση των πολιτών και κατ' επέκταση στην κοινωνία, κι αυτές οι αλλαγές θα επιβάλουν καινούργιες δομές στην διοίκηση, την οικονομία και τον κρατικό μηχανισμό. Θεωρούμε, δηλαδή, ότι αν οι πολίτες μιας κοινωνίας έχουν συνειδητοποιήσει κάτι και το απαιτήσουν, αυτό αργά ή γρήγορα θα γίνει. Έτσι προσεγγίσαμε τα ζητήματα του ΞΕΝΙΑ και των κοινόχρηστων χώρων, έτσι προσεγγίζουμε και το θέμα του λατομείου στην Βομβοκού.\nΌμως αν και μιλάω σήμερα σε σας, θα ήθελα να αναφερθώ και στην άλλη τοπική εφημερίδα της πόλης, το “εμπρός”, που πήρε με θάρρος θέση υπέρ του λατομείου. Με βάση την αρχή της ανεξαρτησίας του τύπου, θα έλεγα ότι επιβάλεται μερικές φορές, ακόμη και κόντρα στην κοινωνία, να στηρίζει μια εφημερίδα μια άποψη για την οποία επιχειρηματολογεί επαρκώς. Όμως, αν σταθεί κανείς στα επιχειρήματα για την λειτουργία του λατομείου θα δει ότι δεν συνάδουν με την ίδια την λογική που θέλει να υπερασπιστεί η εφημερίδα και ο Παναγιώτης Τσούμας. Για παράδειγμα, έχει επικαλεστεί δεκάδες φορές στο παρελθόν τον Γενικό Πολεοδομικό Σχεδιασμό (τον περίφημο Γου Που Σου, όπως χαρακτηριστικά έγραφε), με το σκεπτικό ότι δεν μπορούμε να χωροθετούμε δράσεις στο Δήμο χωρίς σχέδιο, ανάλογα με το πως «μας σκάει» κάθε φορά.\nΗ περίπτωση της Βομβοκούς είναι η μοναδική φορά που δεν ανέτρεξε στο ΓΠΣ. Δικαίωμά του, αλλά νομίζω ότι άξιζε να επιμείνει στην πρότερη εκτίμηση που έτρεφε στο πόνημα της κας Διονυσοπούλου..\nΔεύτερον. Ανέπτυξε επιχειρηματολογία για το ότι πρέπει να υπάρξει λατομείο αδρανών υλικών στην περιοχή, όπως είχαμε αναπτύξει τόσο εγώ όσο και άλλοι στο δημοτικό συμβούλιο. Ναι, θα πρέπει να γίνει λατομείο, για να γλιτώσουν και τα ποτάμια απ' την ανεξέλεγκτη αμμοληψία. Όμως, ο μοναδικός κατάλληλος τόπος είναι η Βομβοκού; Τα ασβεστολιθικά πετρώματα που είναι απαραίτητα για την λειτουργία λατομείου υπάρχουν σε πέντε έξι ακόμη σημεία της Ναυπακτίας (Κλόκοβα, Μακρύορος κλπ). Είμαστε σίγουροι ότι η Βομβοκού είναι το καταλληλότερο;\nΛατομείο λοιπόν, σίγουρα χρειάζεται, αλλά αυτό δεν σημαίνει ότι πρέπει να το φορτώσουμε στην Βομβοκού. Με αυτό το σκεπτικό ζητήσαμε απ' το δήμο να φέρει, μέσα στους επόμενους μήνες, θέμα προς συζήτηση στο δημοτικό συμβούλιο για το ποια θέση απ' τις πέντε-έξι υποψήφιες μπορεί να αντικαταστήσει την υπάρχουσα χαρακτηρισμένη λατομική ζώνη στην Βομβοκού.\nΓυρίζοντας λοιπόν στο αρχικό ερώτημα ας απαντήσω ως εξής:\nΔιάλογος, διεκδίκηση με συνέπεια και συνέχεια, δράση με την κοινωνία για την κοινωνία, επιμονή ώστε από κάθε μας δράση, να παράγεται δημόσιο όφελος, είναι κάποια κλειδιά που μπορούν να μας οδηγήσουν σε μικρές και μεγάλες νίκες.\nΜήπως η μέθοδος του διαλόγου και της διεκδίκησης μπορεί να σπάσει και το απόστημα του Οικιστικού;\nΤο Οικιστικό είναι ένα ζήτημα που άπτεται της επιστήμης της πολεοδομίας και εκτός απ' τις κοινωνικές διεκδικήσεις θα πρέπει να υποστηριχθεί και επιστημονικά. Και αυτή την επιστημονική τεκμηρίωση θα πρέπει να την αναλάβει ο Δήμος Ναυπάκτου.\nΧρειάζεται μια μελέτη που να καταλήγει σε συμπεράσματα για το τι είναι παραδοσιακό στη Ναύπακτο, τι αξίζει να διατηρηθεί και να προτείνει τον τρόπο.\nΑν θέλαμε να δώσουμε κάποιες πολιτικές κατευθύνσεις, θα έπρεπε να σταθούμε σε δύο προκλήσεις. Όπως είχε δηλώσει σε παλαιότερη συνέντευξή της, στη «ΝΑΥΠΑΚΤΙΑ», η Φραγκίσκα Κεφαλλονίτου, προϊσταμένη της 22ης Εφορίας Αρχαιοτήτων, η μακρόχρονη ιστορία της Ναυπάκτου δεν είναι ευκρινής στη σημερινή εικόνα της πόλης. Άρα η πρώτη πρόκληση είναι να αναδείξουμε τον παραδοσιακό χαρακτήρα της πόλης και αυτό θα είναι προς όφελος της Ναυπάκτου.\nΔεύτερη πρόκληση είναι να απαντήσουμε ικανοποιητικά στην οικιστική πίεση που δέχεται η ευρύτερη περιοχή. Με τα στοιχεία να μιλούν για πληθυσμιακή έκρηξη την επόμενη δεκαετία, θα πρέπει να δούμε που και κυρίως πώς, θα οικοδομήσουν αυτοί οι άνθρωποι. Είμαστε σε οριακό σημείο αλλά ακόμη προλαβαίνουμε να χρησιμοποιήσουμε το οικιστικό σαν εργαλείο σχεδιασμού του μέλλοντος, με βάση αυτούς τους δύο άξονες:\nΑνάδειξη του παραδοσιακού χαρακτήρα της πόλης και ουσιαστική απάντηση στην οικιστική πίεση που δεχόμαστε.\nΠοια είναι η άποψή σας για τον Καποδίστρια ΙΙ;\nΗ συζήτηση για τον μετασχηματισμό της κρατικής μηχανής μέσω της διοικητικής αναδιάρθρωσης είναι μεγάλη. Απ' τις μέχρι στιγμής διαρροές της κυβέρνησης μπορούμε να συμπεράνουμε ότι οδηγούμαστε σε δήμους – μικρά κράτη που θα πρέπει να αφήσουν πίσω τους τις λογικές των γνωριμιών και να δουλέψουν πάνω σε διαφορετική βάση. Όλα αυτά όμως χρειάζονται ριζικές νομοθετικές αλλαγές, οι οποίες θα επέλθουν μόνο αν συζητήσουμε για το πως θέλουμε οι Δήμοι να λειτουργούν. Επίσης σημαντικός παράγοντας είναι η εξασφάλιση της οικονομικής αυτονομίας των νέων οργανισμών ενώ δεν πρέπει να μείνει εκτός συζήτησης η διασφάλιση των σχέσεων όσων Δήμων ενωθούν. Να γίνει δηλαδή ο γάμος, αλλά να δούμε και με τι προικοσύμφωνο...\nΤο “στοίχημα” για την Κίνηση Πολιτών, που κατάφερε να συσπειρώσει έναν αρκετά μεγάλο αριθμό ανθρώπων γύρω της, ήταν να παραμείνει ενεργή και μετά τις εκλογές. Ένα χρόνο μετά, πιστεύετε ότι το έχει καταφέρει;\nΗ Κίνηση Πολιτών δεν είναι έξω απ' την κοινωνία. Είμαστε δηλαδή μέρος του προβλήματος αλλά με μια κρίσιμη διαφορά. Ότι τόσο προεκλογικά όσο και σήμερα δηλώνουμε ότι εκτός από μέρος του προβλήματος φιλοδοξούμε να αποτελέσουμε και την πρώτη ύλη για την λύση του.\nΈχουμε καταφέρει κάποια πράγματα, αλλά, για να είμαστε ειλικρινείς, δεν έχουμε φτάσει στο σημείο που θα επιθυμούσαμε.\nΥπάρχει ένας πυρήνας ανθρώπων της Κίνησης που δραστηριοποιείται και μετά τις εκλογές. Πριν από κάθε δημοτικό συμβούλιο αυτός ο πυρήνας συγκεντρώνεται, συζητά τα θέματα και συνήθως αυτά που διατυπώνονται στο συμβούλιο αποτελούν προϊόν συλλογικής επεξεργασίας. Όμως έχουμε πολλά πράγματα να κάνουμε ακόμη. Πρέπει να βελτιώσουμε την οργανωτική μας δομή, να πυκνώσουμε τις συνελεύσεις μας και φυσικά θα πρέπει να απευθυνθούμε στο σύνολο των 12.000 πολιτών του Δήμου, πέρα απ' τους 966 ψηφοφόρους μας.\nΒάζοντας όσους περισσότερους πολίτες σε καθημερινή, αν είναι δυνατόν, δραστηριότητα γύρω απ' τα θέματα της κοινής μας ζωής, θεωρούμε ότι η κοινωνία έχει να κερδίσει.\nΕμείς θέλουμε πολίτες που θα σκέφτονται για τα καθημερινά τους προβλήματα και θα μπορούν να επιβάλουν λύσεις είτε δήμαρχος είναι ο κ. Παπαθανάσης είτε αυτός που θα επιλέξει η Κίνηση Πολιτών να είναι ο υποψήφιός της, την επόμενη τετραετία.


Διαφορά μεταξύ των αναθεωρήσεων του «Πετοσφαίριση» - Βικιπαίδεια\nΔιαφορά μεταξύ των αναθεωρήσεων του «Πετοσφαίριση»\nΈκδοση από την 10:31, 8 Νοεμβρίου 2017\n10.172 bytes προστέθηκαν , πριν από 2 έτη\nΈκδοση από την 06:07, 29 Ιουνίου 2017 (επεξεργασία)\nSpiros71 (Συζήτηση | Συνεισφορά)\nμ (→Σκοπός του παιχνιδιού)\nΈκδοση από την 10:31, 8 Νοεμβρίου 2017 (επεξεργασία) (αναίρεση)\n7lykioan-12 (Συζήτηση | Συνεισφορά)\nΟ ίδιος παίκτης δεν έχει δικαίωμα να κάνει δύο συνεχόμενες μπαλιές. Επίσης, μετά από κάθε χτύπημα η μπάλα πρέπει να αναπηδήσει, δηλαδή δεν μπορεί να κρατηθεί από τον παίκτη (''πιαστό''). Οι διαιτητές είναι λίγο πιο ελαστικοί όταν γίνεται πιαστό στην πρώτη επαφή της μπάλας (αυτό βέβαια σε μικρότερες κατηγορίες).\n== Σχηματισμοί ==\nΟι τρεις τυπικοί σχηματισμοί βόλεϊ είναι γνωστοί ως '''"4-2"''', '''"6-2"''' και '''"5-1"''', ο οποίος αναφέρεται στον αριθμό των hitters και των setters αντίστοιχα. Το 4-2 είναι ένας βασικός σχηματισμός που χρησιμοποιείται μόνο στο παιχνίδι των αρχάριων, ενώ το 5-1 είναι μακράν το πιο συνηθισμένο παιχνίδι σε υψηλό επίπεδο.\nΟ σχηματισμός 4-2 έχει τέσσερις hitters και δύο setters. Οι ρυθμιστές συνήθως ρυθμίζονται από τη μέση μπροστινή ή τη δεξιά μπροστινή θέση. Η ομάδα θα έχει συνεπώς δύο εισβολείς πρώτης γραμμής ανά πάσα στιγμή. Στο διεθνές 4-2, οι ρυθμιστές ρυθμίζονται από τη δεξιά εμπρόσθια θέση. Η διεθνής 4-2 μεταφράζεται πιο εύκολα σε άλλες μορφές παράβασης.\nΤο σαφές μειονέκτημα σε αυτό το επιθετικό σχηματισμό είναι ότι υπάρχουν μόνο δύο επιτιθέμενοι, αφήνοντας μια ομάδα με λιγότερα επιθετικά όπλα.\nΜια άλλη πτυχή είναι να δούμε τον ρυθμιστή ως επίθεση, αν και μια εξασθενισμένη δύναμη, επειδή όταν ο ρυθμιστής βρίσκεται στο μπροστινό γήπεδο, είναι σε θέση να «άκρη» ή «χτύπημα», οπότε όταν η μπάλα είναι κοντά στο δίχτυ στο δεύτερο touch, ο setter μπορεί να επιλέξει να χτυπήσει την μπάλα με το ένα χέρι. Αυτό σημαίνει ότι ο μπλοκαριστής που διαφορετικά δεν θα έπρεπε να μπλοκάρει τον ρυθμιστή εμπλέκεται και μπορεί να επιτρέψει σε έναν από τους hitters να επιτεθούν ευκολότερα.\nΣτον σχηματισμό 6-2, ένας παίκτης εμφανίζεται πάντα από την πίσω σειρά για να ρυθμίσει. Οι τρεις παίκτες της πρώτης σειράς βρίσκονται σε επιθετικές θέσεις. Έτσι, και οι έξι παίκτες ενεργούν ως hitters σε μια ή την άλλη στιγμή, ενώ δύο μπορούν να ενεργούν ως setters. Έτσι, ο σχηματισμός 6-2 είναι στην πραγματικότητα ένα σύστημα 4-2, αλλά ο ρυθμιστής πίσω σειράς διεισδύει για να ρυθμίσει.\nΗ διάταξη 6-2 απαιτεί έτσι δύο ρυθμιστές, οι οποίοι ευθυγραμμίζονται αντίθετα μεταξύ τους στην περιστροφή. Εκτός από τους setters, ένα τυπικό lineup θα έχει δύο middle hitters και δύο εξωτερικούς hitters. Με την ευθυγράμμιση όμοιων θέσεων απέναντι στην ίδια την περιστροφή, θα υπάρχει πάντα μία από κάθε θέση στις μπροστινές και τις πίσω σειρές. Μετά την επίδοση, οι παίκτες στην πρώτη σειρά μετακινούνται στις καθορισμένες θέσεις τους.\nΤο πλεονέκτημα του 6-2 είναι ότι είναι πάντα διαθέσιμα τρία hitters της πρώτης σειράς, μεγιστοποιώντας τις επιθετικές δυνατότητες. Ωστόσο, όχι μόνο το 6-2 απαιτεί μια ομάδα να διαθέτει δύο άτομα ικανά να εκτελέσουν τον εξειδικευμένο ρόλο του setter, αλλά απαιτεί και οι δύο παίκτες να είναι αποτελεσματικοί επιθετικοί hitters όταν δεν βρίσκονται στη θέση setter. Σε διεθνές επίπεδο, μόνο η εθνική γυναικεία ομάδα της Κούβας απασχολεί αυτό το είδος σχηματισμού. Χρησιμοποιείται επίσης από τις ομάδες NCAA στο παιχνίδι των γυναικών Division III και το γυναικείο παιχνίδι σε όλα τα τμήματα, εν μέρει λόγω των εναλλακτικών κανόνων που χρησιμοποιούνται επιτρέποντας περισσότερες αντικαταστάσεις ανά σετ από τις 6 που επιτρέπονται στους πρότυπους κανόνες-12 σε αγώνες που αφορούν δύο άνδρες Division III και 15 για όλα τα γυναικεία παιχνίδια.\nΟ παίκτης απέναντι από τον ρυθμιστή σε μια περιστροφή 5-1 ονομάζεται αντίθετο hitter . Σε γενικές γραμμές, οι απέναντι παίκτες δεν περνούν. στέκονται πίσω από τους συμπαίκτες τους όταν ο αντίπαλος υπηρετεί. Το αντίθετο hitter μπορεί να χρησιμοποιηθεί ως τρίτη επιλογή επίθεσης (επίθεση κατά τη σειρά) όταν ο ρυθμιστής βρίσκεται στην πρώτη σειρά: αυτή είναι η κανονική επιλογή που χρησιμοποιείται για την αύξηση των δυνατοτήτων επίθεσης των σύγχρονων ομάδων βόλεϊ. Κανονικά το αντίθετο hitter είναι ο πιο τεχνικά καταρτισμένος hitter της ομάδας. Οι επιθέσεις πίσω σειράς γενικά προέρχονται από την οπίσθια δεξιά θέση, γνωστή ως ζώνη 1, αλλά εκτελούνται όλο και περισσότερο από το πίσω κέντρο στο παιχνίδι υψηλού επιπέδου.\nΤο μεγάλο πλεονέκτημα αυτού του συστήματος είναι ότι ο setter έχει πάντα 3 hitters για να ποικίλει σετ με. Εάν ο ρυθμιστής κάνει αυτό καλά, ο μεσαίος αποκλεισμός του αντιπάλου ίσως να μην έχει αρκετό χρόνο για να μπλοκάρει με τον εξωτερικό μπλοκαριστή, αυξάνοντας έτσι την πιθανότητα για την επίθεση ομάδα να κάνει ένα σημείο.\nΥπάρχει ένα άλλο πλεονέκτημα, το ίδιο με αυτό ενός σχηματισμού 4-2: όταν ο setter είναι ένας παίκτης μπροστά, μπορεί να πηδήσει και να "βάλει" την μπάλα στην αντίπαλη πλευρά. Και αυτό μπορεί να προκαλέσει σύγχυση στους παίκτες αποκλεισμού του αντιπάλου: ο setter μπορεί να πηδήσει και να πετάξει ή να τεθεί σε έναν από τους hitters. Ένας καλός συνθέτης το ξέρει αυτό και έτσι όχι μόνο θα πηδήσει στο χτύπημα ή θα θέσει για ένα γρήγορο χτύπημα, αλλά όταν βγάλει έξω και για να συγχέει τον αντίπαλο.\n== Οι ομάδες ==\nΑνακτήθηκε από "https://el.wikipedia.org/wiki/Ειδικό:MobileDiff/6721302"


26/11: Τα αθλητικά γεγονότα της ημέρας\nHome Σαν σήμερα 26/11: Τα αθλητικά γεγονότα της ημέρας\nBobby Riggs wears a plaid skirt, frilly blouse and hat during a celebrity tennis tournament in New York in this Aug. 25, 1973 photo. (AP Photo/Dave Pickoff) 8651835\nΤο Goleador θυμάται και σας ενημερώνει για τα σημαντικότερα αθλητικά γεγονότα που σημάδεψαν τον αθλητισμό σαν σήμερα, 26 Νοεμβρίου.\nΔιαβάστε: BATTLE OF THE SEXES: ΜΠΙΛΙ ΤΖΙΝ ΚΙΝΓΚ VS ΜΠΟΜΠΙ ΡΙΓΚΣ!\nΟ Γιώργος Ρουμπάνης κατακτά το χάλκινο μετάλλιο στους Ολυμπιακούς Αγώνες της Μελβούρνης στο επί κοντώ, με επίδοση 4.50μ, πίσω από τους Αμερικανούς Bob Richards (4.56) και Bob Gutowski (4.53) μετά από αγώνα που κράτησε 11 ώρες. Στο αγώνισμα πήραν μέρος 19 αθλητές από 12 χώρες. Η Ελλάδα κατέκτησε το πρώτο της ολυμπιακό μετάλλιο μετά από 44 χρόνια.\nΤην ίδια μέρα, ο Σοβιετικός Vyacheslav Yvanov κατακτά το χρυσό μετάλλιο στην κωπηλασία στους Ολυμπιακούς Αγώνες στη Μελβούρνη. Παραλαμβάνει το μετάλλιο, αλλά του ξεφεύγει κατά τη διάρκεια των πανηγυρισμών και βυθίζεται στη λίμνη.\nΔέκα νεκροί και 535 τραυματίες σε γήπεδο στο Αλγέρι όταν πέφτει η στέγη του γηπέδου.\nΤραγωδία σε γήπεδο κρίκετ στην Ινδία στον φιλικό αγώνα Ινδία-Νέα Ζηλανδία όταν καταρρέει τοίχος με αποτέλεσμα να σκοτωθούν 8 άτομα.\nΟ Πύρρος Δήμας κερδίζει το χρυσό μετάλλιο στο αρασέ με 182.5 κιλά κάνοντας παγκόσμιο ρεκόρ, το αργυρό στο σύνολο με 387.5 κιλά και το χάλκινο στο ζετέ με 207.5 στην κατηγορία των 85 κιλών, ενώ ο Χρήστος Σπύρου κατακτά το αργυρό στο ζετέ με 207.5 κιλά, στο Παγκόσμιο Πρωτάθλημα Άρσης Βαρών που διεξάγεται στο ΣΕΦ.\nPrevious articleΑνόρθωση: Όταν το ΓΣΠ μύρισε Αμμόχωστο (vids)\nNext articleΚινγκς-Τζαζ: Διακοπή 25 λεπτών για… εμετό από μεθυσμένο


«Διονύσιος ο Γητευτής» έτσι απλά, στο θέατρο Βεργίνα. Πήγαμε, είδαμε, ακούσαμε σχολιάζουμε…\nΕίστε εδώ: Home / ΜΟΥΣΙΚΟΜΑΝΙΑ / «Διονύσιος ο Γητευτής» έτσι απλά, στο θέατρο Βεργίνα. Πήγαμε, είδαμε, ακούσαμε σχολιάζουμε…\n24 Φεβρουαρίου 2015 185 Views\n«Διονύσιος ο Γητευτής»… έτσι απλά, στο θέατρο Βεργίνα. Πήγαμε, είδαμε, ακούσαμε σχολιάζουμε…\nΒγαίνοντας από το θέατρο Βεργίνα, μετά την ακρόαση των «27 τραγουδιών με φωνή, πιάνο και μπάσο» του Διονύση, τα συμπτώματα ήταν περίπου κοινά: έκφραση αγαλλίασης και ένα χαζό καρφιτσωμένο χαμόγελο… έντονο τσούξιμο στο εσωτερικό της παλάμης... γδάρσιμο στο λαιμό συνοδευόμενο από βράχνιασμα… ενίοτε και ανεπαίσθητη υγρασία τα μάτια. Αυτά, όσον αφορά στα κλινικά συμπτώματα… γιατί τα άλλα της ψυχής, τα αθέατα, τα πήρε ο καθένας κρυφά μαζί του να έχει να πορεύεται τις δύσκολες ώρες. Εκείνες τις σκοτεινές, που θα έχει από μια γωνιά να ανασύρει παρήγορη πηγή φωτός. Και να πεις ότι μας λαχαίνει συχνά το θαύμα; Αστείο πράγμα!\nΗ εμφάνιση του Διονύση Σαββόπουλου και των εξαιρετικών συνεργατών του μουσικών στο θέατρο Βεργίνα, απλά επιβεβαίωσε τον μύθο του «αιώνιου έφηβου» στα 70 του χρόνια, το αξεπέραστο σκηνικό χάρισμα, το ευφυές πνεύμα, τη δύναμη των τραγουδιών – ορόσημων μιας ολόκληρης γενιάς. Τη δύναμη ενός δημιουργού χαρισματικού και μια προσωπικότητας που θαρρείς τα χρόνια εντείνουν την ακτινοβολία της! Καθοριστικός – καταλυτικός πάνω στη σκηνή, ευθυτενής, μεγαλοπρεπής, κυρίαρχος, μα τόσο αγαπησιάρικα οικείος… Ικανός με ένα άπλωμα των χεριών να πάρει το κοινό αγκαλιά μαζί του για ένα πέταγμα, λίγο πιο ψηλά… Με όχημα τα μεγάλα του τραγούδια, τον ποιητικό του λόγο, το σπινθηροβόλο πνεύμα.\nΜε την εμφάνισή του, ενδεδυμένος κομψά στα μαύρα και συνοδευόμενος από τον Γιώτη Κιουρτσόγλου στο μπάσο και τον Στάθη Άννινο στο πιάνο, η σκηνή γέμισε «ασφυκτικά», φάρδυνε, ψήλωσε…Και άρχισε να τραγουδά. Ξεκινώντας από κάποια «σαββοπουλικά» άσματα – παρλάτες με τον γνώμιμο χαρακτηριστικό του ήχο και βέβαια τον αιχμηρό, ευρηματικό, ποιητικό του στίχο, που ακούγαμε για πρώτη (;) φορά. Για να περάσει αμέσως στον «Άγγελο Εξάγγελο» και να ακολουθήσουν όλες οι σπουδαίες δημιουργίες που σημάδεψαν με στίγμα ξεχωριστό μια ολόκληρη εποχή. Μια εποχή ιδιαίτερη και ταραγμένη αλλά γεμάτη σπόρους ελπίδας, δημιουργίας, οραμάτων που βρήκαν γόνιμο χώμα στα τραγούδια του Διονύση, ρίζωσαν στις καρδιές, πρόκοψαν, έβγαλαν βλαστάρια και καρπούς. Και ως «πολυετή» αρίστης ποικιλίας, τα γεύονται γενιές στη σειρά… «Μ’αεροπλάνα και βαπόρια», «Η παράγκα», «Θαλασσογραφία», «Μη μιλάς άλλο γι αγάπη», «Δημοσθένους λέξη», «Η συννεφούλα», «Το μακρύ ζεϊμπέκικο για τον Νίκο», «Η συγκέντρωση της ΕΦΕΕ», «Ας κρατήσουν οι χοροί», «Να με προσέχεις», «Σαν τον καραγκιόζη»… ένα μικρό ανθολόγιο που ήρθε να ταράξει την ψυχή μας, να ξεσηκώσει μνήμες, να ξυπνήσει αισθήματα. Να γυρίσει το χρόνο πίσω σε μια νιότη «πολλά υποσχόμενη», μα όχι με ανώδυνη διάθεση νοσταλγίας αλλά επώδυνη υπενθύμισης.\nΚαι ένα πράγμα περίεργο… σαν να μη πέρασε μια μέρα από τότε! Ίδιο πάθος, ίδια ζωντάνια, ίδια φωνή και ο χειμαρρώδης λόγος πανταχού παρών! Η ευλογία του Νιόνου, προικισμένου με θείο χάρισμα λόγου στην αφήγηση, θεατρικό ταμπεραμέντο, ευφυές χιούμορ, επικοινωνιακή δεινότητα, σε ένα συνδυασμό που σφραγίζει μοναδικά την καλλιτεχνική του ταυτότητα. Αυτό που λέμε «κρέμεσαι από τα χείλη του» και όχι μόνο… Και τί δεν είπαν αυτά τα χείλη, με τον δικό του απαράμιλλο, παραστατικό τρόπο! Από πολιτικές μπηχτές μέχρι ανέκδοτα, από πανέξυπνες ατάκες μέχρι χιουμοριστικές ιστορίες, από τρυφερές αναμνήσεις μέχρι βαθιές σκέψεις…\nΘυμήθηκε καλή ώρα τον εαυτό του παιδικό καρναβάλι στη Θεσσαλονίκη, ντυμένο καουμπόυ να βιώνει την απόρριψη της «αγαπημένης» και να ομολογεί: «Ξέρετε ποιος ήταν ο μεγαλύτερος εφιάλτης της γενιάς μου; Η χυλοπίτα!» Ή παρακάτω να δηλώνει «Βρε παιδιά έπαιξα σε γήπεδα, σε αρχαία θέατρα, σε μπουάτ, σε τρύπες, στα πάντα! Όμως σε… καζίνο, πρώτη φορά! Ε, ας νιώσω λίγο σαν Φράνκ Σινάτρα, σαν Ντην Μάρτιν…» Όταν δε άρχισε να διηγείται ξεκαρδιστικά στιγμιότυπα με τον αγαπημένο του Χατζηδάκη, μιμούμενος καταπληκτικά τη φωνή του, το θέατρο σείστηκε από τα γέλια! Ή μιμούμενος τον Ντίνο Χριστιανόπουλο στην συνάντησή τους πριν το φευγιό στην Αθήνα που τον προειδοποίησε: «Πρόσεξε, η Αθήνα είναι γάτα και θα σε κατουρήσει!», χαρίζοντάς του, γραμμένους σε χαρτοπετσέτα τους στίχους «Τί να τα κάνω τα τραγούδια σας». Ή πάλι όταν κουρδίζοντας την κιθάρα του, παρομοίωσε τα μουσικά όργανα με τα… ανδρικά και την εξέλιξή τους στο χρόνο, χαρίζοντας άφθονο γέλιο! Απόλαυση… να μη θέλεις να τελειώσει…\nΜα ταυτόχρονα και γενναιόδωρος απέναντι στους μουσικούς του, χαρακτηριστικό άλλωστε όλων των σπουδαίων. Για τους οποίους θα πούμε απλά «καταπληκτικοί», καθώς με ένα πιάνο και ένα μπάσο έδωσαν την αίσθηση μιας πλήρους ορχήστρας και μάλιστα με ενορχηστρώσεις «πειραγμένες» και διασκευές σε ένα πιο τζαζ – αφαιρετικό ύφος των τραγουδιών. Παρόλο που σε ένα-δύο χαρακτηριστικά κομμάτια, όπως στο «ιερό» «Η συγκέντρωση της ΕΦΕΕ», αυτό ξένισε. Πέραν τούτου όμως, στη διάρκεια του προγράμματος επιδόθηκαν και σε σολαρίσματα δεξιοτεχνίας που ξεσήκωσαν θυελλώδη χειροκροτήματα! Ειδικά ο μπασίστας, κατάφερε να μετατρέψει το ταπεινό του μπάσο, από… κλαρίνο μέχρι πλήρες σύνολο κρουστών! Άξιοι! Και σύμφωνα με τον Νιόνιο, «πρέπει να τα έχουμε καλά μαζί τους, γιατί χάρη σ’ αυτούς μπορεί να εξασφαλίσουμε μια θέση στον παράδεισο…», για να ακολουθήσει σχετικό ξεκαρδιστικό ανέκδοτο!\nΌσο για το κοινό που γέμισε ασφυκτικά το χώρο του Βεργίνα; Σπάνια συναντά κανείς τέτοιο παλμό, τόσο αμφίδρομη ροή ενέργειας «από» και «προς» τη σκηνή. Καθηλωμένα βλέμματα, χέρια στον αέρα, αυθεντικό συναίσθημα, όλοι μια τεράστια χορωδία υπό τη μαγική μπαγκέτα του επιβλητικού μαέστρου… Και το «Νιόνιο Σ’ ΑΓΑΠΑΜΕ!» να δονεί συχνά- πυκνά τον αέρα. Κι εκείνος να σκορπά φιλιά κι ευχαριστίες με συγκίνηση, να δίνει το ρυθμό, να ξεσηκώνει, να ΜΟΙΡΑΖΕΤΑΙ… Μεγάλη υπόθεση το μοίρασμα κι έχει άλλη γλύκα στα οικεία πάτρια… Το χειροκρότημα δεν σταμάτησε μέχρι να ξαναβγεί και να μας χαρίσει ένα ακόμη διαμάντι του, κλείνοντας ωστόσο τη βραδιά επίκαιρα, αποκριάτικα και σκωπτικά… «ανεβαίνοντας στην πιπεριά»!\nΜετά από δύο γεμάτες ώρες προσφοράς και πολύτιμης αγωγής της ψυχής μας. Που χρόνια πολλά τώρα έχει καταφέρει να την «γητέψει» και συνεχίζει…\nΣ’ ευχαριστούμε που υπάρχεις αγαπημένε…\n-Θέατρο Βεργίνα, Regency CasinoThessaloniki. 13, 14, 20, 21, 27, 28 Φεβρουαρίου @ 22:00, περισσότερα εδώ\nLIVE Βίντεο απο την εμφάνισή του στη ΔΕΘ -Σεπ΄ 2015


Καντρέ Ντεζιρέ Ουεντραογκό - Βικιπαίδεια\nΚαντρέ Ντεζιρέ Ουεντραογκό\nBoussouma Department, Sanmatenga\nΟ Καντρέ Ντεζιρέ Ουεντραογκό (Kadré Désiré Ouedraogo) είναι πολιτικός από την Μπουρκίνα Φάσο. Χρημάτισε πρωθυπουργός της αφρικανικής χώρας για την περίοδο από το 1996 ως το 2000. Υπηρετεί από το 2001 ως πρεσβευτής στο Ηνωμένο Βασίλειο.\nΓεννήθηκε το 1953. Υπήρξε υποδιοικητής της Κεντρικής Τράπεζας των Δυτικοαφρικανικών Κρατών. Διορίστηκε πρωθυπουργός από τον πρόεδρο Μπλεζ Κομπαορέ στις 6 Φεβρουαρίου του 1996. Όταν διορίστηκε δεν ανήκε σε κανένα πολιτικό κόμμα. Μετά τη διεξαγωγή των βουλευτικών εκλογών το 1997, ο Κομπαορέ επαναδιόρισε τον Ουεντραογκό στην πρωθυπουργία στις 7 Ιουνίου του 1997. Η νέα κυβέρνηση διορίστηκε στις 10 Ιουνίου της ίδιας χρονιάς. Παρέμεινε πρωθυπουργός ως τις 7 Νοεμβρίου του 2000.\nΣτις 8 Ιανουαρίου του 1999 παραιτήθηκε μετά τη νίκη στις εκλογές και επανεκλογή του προέδρου Κομπαορέ. Ωστόσο ο τελευταίος τον διόρισε ξανά πρωθυπουργό στις 11 Ιανουαρίου με μικρές αλλαγές στη σύνθεση της κυβέρνησής του. Ως εκείνη την περίοδο, ο Ουεαντρογκό ήταν βουλευτής του κυβερνώντος κόμματος (Κογκρέσο για Δημοκρατία και Πρόοδο). Το 2000, έπειτα από την παραίτησή του, τον διαδέχθηκε στο πρωθυπουργικό αξίωμα ο Παραμάνγκα Ερνέστ Γιονλί.\n↑ «Φεβρουάριος 1996 - Νέα κυβέρνηση - Αλλαγές στο κυβερνών κόμμα», Keesing's Record of World Events, Volume 42, February, 1996 Burkina, Page 40937.\n↑ "Gouvernement de 1997", petiteacademie.gov.bf (Γαλλικά).\n↑ "Jan 1999 - BURKINA FASO", Keesing's Record of World Events, Volume 45, January, 1999 Burkina Faso, Page 42709.\n↑ "Nouveau Premier ministre, Nouveau gouvernement avec une participation accrue de l'opposition", Afrique Express, N° 217, 15 Νοεμβρίου 2000 (Γαλλικά).\nΣτο λήμμα αυτό έχει ενσωματωθεί κείμενο από το λήμμα Kadré Désiré Ouédraogo της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).\nΑνακτήθηκε από "https://el.wikipedia.org/w/index.php?title=Καντρέ_Ντεζιρέ_Ουεντραογκό&oldid=6397370"


MasterChef GR Archives - Znews\nMasterChef – Ασημίνα: Τι κάνει μετά το ριάλιτι μαγειρικής;\nΗ Ασημίνα Ουστάλλι εργάζεται από το πρωί μέχρι το βράδυ και δεν έχει χρόνο για δεσμεύσεις. «Από το πρωί μέχρι το απόγευμα είμαι σε ένα εστιατόριο στην παραλιακή και μετά,…\nMasterChef: Το άγχος του Χρήστου, το πουκάμισο του Μανώλη και το όνειρο της Σπυριδούλας\nΜε το τελευταίο Mystery Box της σεζόν ξεκίνησε η πρώτη δοκιμασία στο αποψινό MasterChef. Μετά την αποχώρηση του Πάνου, στην τελευταία φάση των ημιτελικών έχουν απομείνει οι Χρήστος, Σπυριδούλα και Μανώλης. Στο…\nMasterChef: Καλοπέραση για τους κριτές, άγχος και δαφνόφυλλα για τον Χρήστο και ο ξεροκέφαλος Παντελής\nΣαν επαναληπτικό διαγώνισμα έμοιαζε το αποψινό MasterChef. Οι 6 παίκτες που έχουν καταφέρει να απομείνουν στο παιχνίδι έπρεπε να επανορθώσουν για τη χθεσινή παταγώδη αποτυχία τους. Άκουσαν μάλιστα σκληρά λόγια…


Δείτε την Pippa «λιώμα» από το ποτό τυλιγμένη με χαρτί... - Star.gr\nLIFESTYLE Δευτέρα, 2 Μαΐου 2011, 18:00\nΔείτε την Pippa «λιώμα» από το ποτό τυλιγμένη με χαρτί τουαλέτας…\nΓιατί δεν έβλεπε μπροστά της από το... πιώμα;\nΜε το που εμφανίστηκε η Pippa με τα παρανυμφάκια, όλο�� παραμιλούσαν με το κορμί της, καθώς αποτέλεσε κοινή παραδοχή ότι για να φορέσει και κυρίως για να μπορέσει να υποστηρίξει μια γυναίκα σαμπανιζέ εφαρμοστή τουαλέτα, η οποία μάλιστα, παρέμεινε σχεδόν ατσαλάκωτη καθ’ όλη την διάρκεια της τελετής, μόνον τέλειο σώμα θα έπρεπε να έχει. Και εκείνη το είχε. Και η επιλογή του φορέματος του Οίκου Alexander McQueen– και για την Pippa– ήταν η ιδανική.\nΌχι πώς θέλουμε να το κάνουμε θέμα, αλλά ευτυχώς που δεν έβαλε αυτή την δημιουργία για να εντυπωσιάσει. Η βασίλισσα δεν θα χαιρόταν και πάρα πολύ με το θέαμα. Πάντως, οι Middletons έπαιξαν άψογα τον ρόλο τους. Και ιδίως η Philippa, που τώρα παρέδιδε μαθήματα στιλ, μόλις λίγα χρόνια μετά από τα «καμώματά» της, που δεν θα έλεγε κανείς ότι την τιμούν και ιδιαίτερα. Ευτυχώς για εκείνη, όλα αυτά ανήκουν στο παρελθόν. Γιατί εάν ανήκαν και στο παρόν, ο William θα είχε «ψωνίσει από σπίτι».


vlahata samis ΚΕΦΑΛΟΝΙΑ: Τεχνική – Επαγγελματική Εκπαίδευση για το λαό και όχι για τα μονοπώλια\nΤεχνική – Επαγγελματική Εκπαίδευση για το λαό και όχι για τα μονοπώλια\nΤο ΔΣ της ΕΛΜΕ-ΚΙ παρακολουθεί με ανησυχία τις εξελίξεις στην Τεχνική – Επαγγελματική Εκπαίδευση (ΤΕΕ). Η συγκυβέρνηση ΣΥΡΙΖΑ - ΑΝΕΛ, που φέρνει νέα βάρβαρα μέτρα με το 4ο μνημόνιο που ψήφισε και με το κλείσιμο της 2ης «αξιολόγησης», αναπτύσσει επικοινωνιακή προπαγάνδα πως στο χώρο της ΤΕΕ δρα διασφαλίζοντας τα μορφωτικά δικαιώματα των παιδιών. Κανένας εκπαιδευτικός – γονιός ή μαθητής να μην ξεγελαστεί.\nΣτόχος των αλλαγών(για τις οποίες παίρνει τα συγχαρητήρια της ΕΕ, του ΟΟΣΑ και των άλλων εταίρων της), όπως και όλων των προηγούμενων από ΝΔ – ΠΑΣΟΚ κοκ, είναι να συνδεθεί πιο άμεσα η ΤΕΕ με την ενίσχυση της επιχειρηματικής δράσης, εκπαιδεύοντας και καταρτίζοντας το αναγκαίο φτηνό και ευέλικτο εργατικό δυναμικό. Το ποιοτικά νέο σχετικά στοιχείο είναι ότι επιδιώκουν σ' αυτό το σχεδιασμό να εμπλέξουν πιο άμεσα τους εκπαιδευτικούς, συνολικά τη λειτουργία του σχολείου, και αυτό διαφαίνεται πιο χαρακτηριστικά με το έτος μαθητείας. Τα μέτρα οδηγούν σε νέες επιχορηγήσεις στους κεφαλαιοκράτες για τη μαθητεία (ως 65%), σε πολλαπλές κατηγοριοποιήσεις των αποφοίτων, στη μεγαλύτερη υποβάθμιση του βασικού προγράμματος σπουδών.\nΔεν συμβιβαζόμαστε με την κατάσταση, παλεύουμε για τις σύγχρονες λαϊκές ανάγκες\nΗ θέση της ΕΛΜΕ-ΚΙ για ένα Ενιαίο Δωδεκάχρονο Σχολείο, με επαγγελματικές σχολές μετά από αυτό, δίνει απαντήσεις στις αγωνίες παιδιών και εκπαιδευτικών για το σήμερα.\nΈχοντας αυτή τη θέση ως πυξίδα, μπαίνουμε μπροστά στον αγώνα για να αποσπώνται κατακτήσεις, να μπαίνουν εμπόδια σε μια στρατηγική που είναι δρομολογημένη.\nΔεν συμβιβαζόμαστε με την κατάσταση στην ΤΕΕ, που βάζει μεγάλα εμπόδια στην προσπάθεια των μαθητών να μάθουν την ειδικότητα που επέλεξαν, που αμφισβητεί τα εργασιακά δικαιώματα των εκπαιδευτικών.\nΠαλέψαμε όλο το προηγούμενο διάστημα και παλεύουμε με αιτήματα και στόχους πάλης που μπορούν να ικανοποιήσουν τις σύγχρονες νεανικές και λαϊκές ανάγκες, κόντρα στην πολιτική της Ευρωπαϊκής Ένωσης, των μονοπωλίων, των κυβερνήσεων, που υποβαθμίζει τη ΤΕΕ.\n- Απαιτούμε σήμερα κάθε νέος να μπορεί να έχει πρόσβαση στην ειδικότητα που επιλέγει. Κανένα σχολείο χωρίς εκπαιδευτικούς και βιβλία. Παλέψαμε ενάντια στις διαθεσιμότητες, στα κλεισίματα των ολιγομελών τμημάτων που και αυτή η κυβέρνηση υλοποίησε το φθινόπωρο. Απαιτούμε να μην κλείσει, να μη συγχωνευθεί καμία ειδικότητα.\n- Διεκδικούμε να μη δοθεί ούτε ένα ευρώ από την τσέπη των λαϊκών οικογενειών, των μαθητών και των σπουδαστών. Δωρεάν βιβλία σε όλους τους σπουδαστές και όχι από φωτοτυπίες.\n- Να καταργηθεί κάθε πιστοποίηση, κάθε επαγγελματική εξέταση, το πτυχίο να είναι η μόνη προϋπόθεση για το επάγγελμα.\n- Καμιά σκέψη για δίδακτρα. Δωρεάν και με κρατική ευθύνη να δίνονται όλα τα απαραίτητα αναλώσιμα, τα βιβλία κ.λπ.\n- Απόσυρση του σχεδίου εφαρμογής μεταλυκειακού έτους - τάξης μαθητείας.\n- Το σχολείο και ο σύλλογος διδασκόντων δεν πρέπει να αναλάβουν το ρόλο του διαμεσολαβητή με τις επιχειρήσεις και την αγορά εργασίας.\n- Τα σχολεία δεν πρέπει να μετατραπούν σε γραφεία εύρεσης εργασίας.\n- Η εργασιακή - επαγγελματική πρακτική άσκηση των αποφοίτων να γίνεται μετά την ολοκλήρωση του σχολείου, με ευθύνη του κράτους, χωρίς περιορισμούς και κριτήρια και για όσους το επιθυμούν.\n- Το σχολείο πρέπει να αναλαμβάνει μόνο το κομμάτι της καθαρά εκπαιδευτικής διαδικασίας, μέσα από σύγχρονες υποδομές και εργαστήρια, με εκπαιδευτικούς που θα έχουν μόνιμη και σταθερή δουλειά.\n- Το κομμάτι του ελέγχου και της εποπτείας είναι ευθύνη της κυβέρνησης και των αρμόδιων υπουργείων, αλλά και των αντίστοιχων εποπτικών μηχανισμών.\n- Η πρακτική άσκηση των αποφοίτων των ΕΠΑΛ δεν πρέπει να έχει τη μορφή της δουλειάς χωρίς δικαιώματα.\n- Οι απόφοιτοι να μπορούν να κάνουν πρακτική άσκηση η οποία θα είναι δεμένη με την εκπαιδευτική διαδικασία που έχει προηγηθεί και έχει ολοκληρωθεί με την αποφοίτηση. Αυτή να αποτελεί διαδικασία βαθύτερης γνώσης της ειδικότητας και όχι να αξιοποιούνται οι πρακτικάριοι από τους εργοδότες ως φτηνά εργατικά χέρια.\n- Για όλη τη διάρκεια της πρακτικής, να υπάρχει ασφάλιση και πληρωμή με βάση την κλαδική Συλλογική Σύμβαση Εργασίας.\n- Όχι στον υποκατώτερο μισθό που εισάγεται, τη φτηνή εργασία για τις επιχειρήσεις.\n- Κατάργηση κάθε είδους πιστοποίησης και εξετάσεων μετά την πρακτική.\n- Κανένα εμπόδιο για την άδεια άσκησης επαγγέλματος.\n- Εργαστήρια σύγχρονα, χωρίς την εμπλοκή εταιρειών και ιδιωτών, βιβλία σύγχρονα, με ευθύνη του κράτους. Μείωση των μαθητών ανά τάξη και εργαστήριο (δύο εκπαιδευτικούς ανά 10 μαθητές), η επιμόρφωση των εκπαιδευτικών ευθύνη του κράτους, καμία εμπλοκή των επιχειρήσεων.\nΔεν παραπέμπουμε τη λύση των προβλημάτων, που και αυτή η κυβέρνηση με την πολιτική της θα οξύνει, σε ένα απώτερο μέλλον. Παλεύουμε σήμερα ώστε να υπάρχουν κατακτήσεις, αξιοποιώντας όλες τις μορφές δράσης, πρωτοβουλίες ανάδειξης προβλημάτων.


Οι sexy στολές και τα τραγούδια που θα σε βάλουν σε... αποκριάτικο mood ~ It's T.1.M.e.\nHome » Φαντασία / Περίεργα , Gossip » Οι sexy στολές και τα τραγούδια που θα σε βάλουν σε... αποκριάτικο mood\nΕίσαι έτοιμη να γίνεις η... πρωταγωνίστρια τoυ party;\nΚάθε χρόνο σε βασανίζει το ίδιο ερώτημα που τυραννά όλες μας! Τι να ντυθείς φέτος τις Aπόκριες! Ακόμα κι αν δεν είσαι fan όλου αυτού concept αποκλείεται να μην σε έχουν καλέσει σε κάποιο μασκέ ή τελοσπάντων να μην έχεις να πας κάπου όπου απαραιτήτως θα πρέπει να... μασκαρευτείς!\nΜην απογοητεύεσαι όμως! Ακόμα κι αν δεν έχεις μεγάλο budget να διαθέσεις μπορείς πολύ εύκολα χωρίς να ξοδέψεις απολύτως τίποτα να κερδίσεις τις εντυπώσεις και να γίνεις η πρωταγωνίστρια της βραδιάς. Το μόνο που χρειάζεσαι είναι... φαντασία και λίγη έμπνευση!\nΑκόμα κι αν έχεις δοκιμάσει στο παρελθόν διάφορες στολές, πάντα υπάρχει κάτι καινούργιο ή... διαφορετικό να ντυθείς! Ακόμα και κάτι old time classic σε μια πιο σύγχρονη εκδοχή. Το καλύτερο που έχεις να κάνεις είναι να δεις πρώτα τι υπάρχει στην ντουλάπα σου. Έπειτα αν δεις ότι κάτι σου λείπει πήγαινε στο κοντινότερο Jumbo, στο super market της περιοχής σου (όλα φέρνουν πλέον μάσκες και διάφορες στολές), σε ένα κοντινό εποχιακό κατάστημα που είναι πλήρως εξοπλισμένο ή αν έχεις όρεξη και σε κάποιο από τα βεστιάρια της Αθήνας.\nΠάρα πολλές στολές θα βρεις πατώντας ΕΔΩ\nΠριν όμως εμπνευστείς από τις πιο sexy διάσημες celebrities για το τι θα ντυθείς φέτος, άκου ορισμένα carnival songs που θα σε βάλουν στο κατάλληλο mood και θα ταξιδέψουν την φαντασία σου στο ιδανικό για σενα σκηνικό.\nKαι μερικά ελληνικά...\nΠασχάλης - Τζοάννα\nΑφοί Κατσάμπα – Ποροπομπομ\nΛάκης Τζορντανέλι- Τζένγκις Χαν\nΔάκης- Μια σου λέξη\nThe Olympians - Ο Τρόπος\nΟι πιο sexy celebrities μας δίνουν ιδέες για φέτος...\nΠάρε τον καλό σου και ντυθείτε rock stars όπως η Cindy Crawford και ο Rande Gerber! Slash and Axl Rose είναι τέλεια ιδέα και δεν θα σου κοστίσει απολύτως τίποτα!\nΤι θα έλεγες να ντυθείς... sexy διαβολάκι όπως η Kelly Brook στο φετινό Halloween;\nH' μήπως "Baywatch" girl όπως η Carmen Electra; Αν βέβαια αντέχεις το κρύο και έχεις το κατάλληλο σώμα...\nΗ τέλεια catwoman είναι σίγουρα η Joanna Krupa! Eκτός κι αν το αποφασίσεις και εσύ βέβαια...\nΚάτι sexy και απλό όπως η Paris Hilton; Βάλε γυαλιά καρδούλες και ένα baby κορμάκι... Sexy χωρίς να ξοδέψεις σχεδόν τίποτα.\nΑν θες κάτι επίκαιρο ντύσου Kim Kardashian! Φόρεσε ένα μακρύ μαύρο φόρεμα και τόνισε τα... juicy οπίσθιά σου φορώντας από μέσα ψεύτικο επίθεμα ώστε να τα δείχνει τεράστια! Φυσικά μην ξεχάσεις να έχεις το ανάλογο ύφος και να πίνεις... σαμπάνια όλο το βράδυ\nΑν δεν διατέθεις καθόλου χρήματα, βάλε ένα ωραίο φόρεμα, βάψου και φόρεσε απλώς ένα στέμμα όπως η Rihanna! Έτσι θα γίνεις η βασίλισσα της βραδιάς και δεν θα ξοδέψεις τίποτα!\nΠώς θα σου φαινόταν αν ντυνόσουν "Pretty Woman" όπως η Julia Roberts; Sexy ψηλές μπότες και μίνι όλες έχουμε στην ντουλάπα μας! Απλά μην ξεχάσεις την ξανθιά καρέ περούκα..\nΝτύσου sexy... κοκκινοσκουφίτσα όπως η Lea Michele! Μόνο να προσέχεις τον κακό λύκο...\nΗ Alessandra Ambrosio ντύθηκε "Queen of Hearts" ή αλλιώς... Ντάμα Κούπα! Αρκετά πρωτότυπο...\nΗ Miranda Kerr ντύθηκε "sexy Halloween Circus" εμπνευσμένο από τα 40s! Με ένα καπέλο και ένα hot κορμάκι δεν θα σου κοστίσει σχεδόν τίποτα. Το ραβδάκι μόνο μην ξεχάσεις...


«Νοικοκυρές του Facebook»: Κερδίστε 4 διπλές προσκλήσεις της παράστασης\nΣΤΕΙΛΤΕ MAIL ΤΩΡΑ ΓΙΑ ΝΑ ΜΠΕΙΤΕ ΣΤΗΝ ΚΛΗΡΩΣΗ!!\nCulture // Θεατρικές Προσκλήσεις //\n30 Οκτωβρίου 2014 // 17:31\nΤο metrogreece.gr προσφέρει στους αναγνώστες του 5 διπλές προσκλήσεις για την παράσταση «Νοικοκυρές του Facebook» στο Θέατρο Αυλαία.\nΑΝ ΘΕΛΕΤΕ ΝΑ ΛΑΒΕΤΕ ΜΕΡΟΣ ΣΤΗΝ ΚΛΗΡΩΣΗ, ΣΤΕΙΛΤΕ MAIL ΜΕ ΤΑ ΣΤΟΙΧΕΙΑ ΣΑΣ (όνομα, επίθετο, κινητό τηλέφωνο, mail) έως και την Παρασκευή 31 Οκτωβρίου στις 22:00, στο\nμε ΘΕΜΑ: ΝΟΙΚΟΚΥΡΕΣ\nΟι νικητές θα ενημερωθούν με mail, ώστε να παραλάβουν από το ταμείο του θεάτρου τις προσκλήσεις τους για όποια ημέρα επιθυμούν, αρκεί να έχουν προηγουμένως επικοινωνήσει με το θέατρο για να κρατήσουν τις θέσεις τους.\nΗ πιο ανατρεπτική κωμωδία της φετινής χρονιάς έρχεται στο θέατρο Αυλαία. Έρωτες, ζήλιες, μπερδέματα όλων των ειδών, κωμικοτραγικές και απίστευτες καταστάσεις με έναν μοναδικό σκοπό, το γέλιο.\nΟ Γιώργος εργένης συζεί με την Αγλαΐα. Η Αγλαΐα είναι φίλη του καλύτερου φίλου του Γιώργου... του Μιχάλη. Η Αγλαΐα είναι μια παχουλή κοπέλα, η οποία ασταμάτητα προσπαθεί να ρίξει τον Γιώργο στα δίχτυα του Έρωτά της. Αυτό όμως είναι αδύνατον γιατί ο Γιώργος είναι εντελώς αδιάφορος για μια τέτοια σχέση. Η Αγλαΐα συνηθίζει να υπάρχει στο σπίτι σαν σύζυγος και με τις ανάλογες απαιτήσεις και αυτό δημιουργεί πάντα μια κωμικοτραγική ατμόσφαιρα στο σπίτι και στην θεατρική Σκηνή. Η Αγλαΐα, παρόλα τα κιλά της, είναι διατροφολόγος - διαιτολόγος, έχει μεγάλη επιτυχία στην δουλειά της και αυτό το κατάφερε μέσα από το facebook και οι πελάτες της δεν την έχουν δει ποτέ από κοντά. O Γιώργος είναι συγγραφέας - κειμενογράφος σε γνωστή διαφημιστική εταιρεία. Είναι Gay-Κρητικός στην καταγωγή, δεν το γνωρίζει όμως κανείς. Ο Γιώργος το έχει αποκρύψει εδώ και χρόνια από όλους και κυρίως από τον Πατέρα του διότι δεν θέλει να χάσει τα χωράφια της περιουσίας στα Ζωνιανά. Τον λόγο τον καταλαβαίνουμε. Ο Μιχάλης, ο καλύτερος φίλος του Γιώργου. Είναι προγραμματιστής και εξπέρ στο internet, facebook…\nΕπίσης, στην παρέα υπάρχει και η Μαμά της Αγλαΐας, η οποία είναι μητριά της. Η Μαμά έχει το εξής κακό: είναι 3 φορές χήρα και τώρα έχει παντρευτεί έναν Ινδό, τον πατέρα της Αγλαΐας, έχει ασπαστεί τον Δαλάι Λάμα, αλλά ταΐζει πάντα ή καλύτερα μαγειρεύει μόνο μοσχαρίσιες μπριζόλες στον άντρα της. Και όλοι γνωρίζουμε ότι οι Ινδοί δεν τρώνε το μοσχάρι. Έκπληξη όμως είναι ότι η Μαμά είναι και ο μπαμπάς ταυτόχρονα , μετά τα 50 του κατάλαβε ότι δεν μπορεί να ζει σε σώμα αντρικό και με εγχείρηση έγινε γυναίκα. Καταλαβαίνουμε λοιπόν το τι έχει να γίνει. Έχουμε και την Τζέην μια νέα γειτόνισσα του Γιώργου, η οποία από το πρώτο βράδυ γνωριμίας με το Γιώργο κάνει κιόλας έρωτα μαζί του. Η Τζέην είναι βρεφονηπιαγωγός και το απόγευμα Γυμνάστρια. Επίσης στην παρέα υπάρχει και η Νταίζη, μια πόρνη η οποία είναι ερωτευμένη με τον Μιχάλη και από παρεξήγηση όλοι νομίζουν ότι είναι ερωτευμένη με τον Γιώργο. Στο έργο θα δούμε τι μπερδέματα γίνονται μέσα από το facebook, τι καλό κάνει η δικτύωση αλλά και τι κακό μπορεί να προκαλέσει αν δεν προσέξουμε και αν δεν το χειριζόμαστε σωστά. Θα δούμε έρωτες - ζήλιες παράξενη συγκατοίκηση, μπερδέματα όλων των ειδών -παρεξηγήσεις - κωμικοτραγικές καταστάσεις απίστευτες με έναν μοναδικό σκοπό, το Γέλιο.\nΣκηνοθεσία: Γ. Μακρής,\nΣκηνογραφία – Κατασκευή Σκηνικών: Π. Πριστούρης,\nΕνδυματολογία: Τ. Μακρή,\nΜουσική Επιμέλεια: Γ. Μακρής,\nΣτίχοι – Ερμηνεία: Κ. Γαληνός,\nΦωτογραφία: Γ. Γκογκόπουλος.\nΠρωταγωνιστούν Γιώργος Μακρής, Δήμος Μυλωνάς, Σαμπρίνα, Ντέσσυ Κουβελογιάννη, Γιώργος Μαυράς, Ζωή Αλουπογιάννη.\nΚουντουριώτου 182, Πειραιάς 185 35\n21 0452 2332


Στρόβιλος - Ο Janusz Korczak και η παιδαγωγική τη...\nΕλπίδα, χαρά, ενθουσιασμός, θάρρος, αγάπη. Τι λείπει από τα συναισθήματα αυτά να είναι πολιτικά ή τι λείπει από την παιδαγωγική για να είναι πολιτική; Στην περίοδο της ελληνικής κρίσης το 2012 ήταν το έτος Janusz Korczak. Και σ’ αυτή την περίοδο η νεανικότητα της πολιτικής ζωής συνάντησε την νεανικότητα της παιδικής ηλικίας της χώρα μας. Τα παιδιά, όπως στον Βασιλιά Ματία τον Α΄ έκαναν την δική τους κυβέρνηση με τα λάθη τους, συγκρούστηκαν με το παρελθόν των μεγάλων και καταλήξαμε να πορευόμαστε μ’ αυτά. Αυτά τώρα μέσα από την παρουσία των προσφύγων στη ζωή μας διαμαρτύρονται για τους πολέμους, αυτούς που γίνονται κι αυτούς που έρχονται και προσπαθούν να απαντήσουν στο «γιατί έχουμε πόλεμο». Αυτό το έργο του Janusz Korczak διασκευασμένο μέσα από την θεατρική γραφή της Άλκης Ζέη συμπληρώνει μια ηλικία τέτοια χωρίς τα παιδιά να έχουν μεγαλώσει ποτέ.\nΓιατί είναι ωστόσο επίκαιρο με μια παιδική ηλικία που αλλάζει; Στα χρόνια που προηγήθηκαν συνεχώς το «Σκασιαρχείο» εργάζεται πάνω στη ζωή αυτού του δασκάλου συμμετέχοντας στους αντιφασιστικούς αγώνες και το προσφυγικό, προβάλλοντας την ταινία του Αντρέι Βάιντα, Η θυσία του Κόρτσακ (1990), διοργανώνοντας ένα διήμερο με τον Συνήγορο του Παιδιού (8,9/11/2014), εκδίδοντας το λογοκριμένο αναγνωστικό «Οι φιλίες των παιδιών» (2014) με επίμετρο δικό του, στηρίζοντας με εργαστήρια το έργο του Ντέιβιντ Γκρέγκ Ποιος είναι ο δόκτωρ Κόρτσακ (2015) στο θέατρο Πόρτα, όπως επίσης την έκδοση που επιμελήθηκε η Μπεάτα Ζουλκιέβιτς Το δικαίωμα του παιδιού στον σεβασμό (2017) και την καμπάνια για τα δικαιώματα του παιδιού με το Δίκτυο για τα δικαιώματα του παιδιού (2017). Επίσης προβάλει την πρόσφατη ταινία της Joanna Grudzinska «Επανάσταση – Σχολείο» (2016), η οποία αναδεικνύει πως συνδέονται διαλεκτικά στους παιδαγωγούς του μεσοπολέμου η άρνηση του πολέμου με την άσκηση στην δημοκρατία. Τώρα στηρίζει την παράσταση του Ματία του Α΄ του θεάτρου Άλφα – Ιδέα. Σύντομα θα έχουμε και την έκδοση ενός νέου βιβλίου για τον Korczak από την Αγγελική Βαρελλά, βραβευμένη ήδη για το Φιλενάδα, φουντουκιά μου (1982) με βραβείο Κόρτσακ (1985), ένα κόμικ με το Κόρτσακ του Φιλίπ Μεριέ κι ένα βιβλίο της ομάδας μας του Ahmed Lamihi.\nΗ παιδαγωγική του Janusz Korczak έχει πολλές ομοιότητες μ’ αυτές του Celestin Freinet. Το ελεύθερο κείμενο, η κοινότητα, η έκδοση εφημερίδων, το παιδικό δικαστήριο, η συνέλευση των παιδιών, η ελευθερία ως προϋπόθεση της ευθύνης, τα άρθρα της Σύμβασης για τα δικαιώματα του παιδιού (12 – 17), οι διαδρομές στην πόλη, ο συνεταιρισμός, η ρητορική, ο πειραματικός ψηλαφισμός, ο αγώνας κατά του φασισμού και η αντιπολεμική παιδαγωγική είναι πολιτικές και παιδαγωγικές αξιώσεις για ένα φανταστικό διάλογο που δεν πρόλαβαν να κάνουν. Τον κάνουμε εμείς σήμερα με την «υποσχόμενη παιδαγωγική» για τους πρόσφυγες και την κυβέρνηση των παιδιών που έχουν την ιδιότητα του πολίτη. Στην τραγωδία είχαμε τη Σφίγγα για να κρίνει τον ικανό και γνωστικό, αλλά αυτός με την ελληνική κρίση έβγαλε (ή πρέπει να βγάλει) τα μάτια του. Η πολιτική ζωή της χώρας μας νεανίζει με αντί – οιδιπόδειο τρόπο. Τα παιδιά χωρίς γνώσεις καλούνται να πάρουν στα χέρια τους αυτή τη χώρα. Το συμβούλιο της τάξης, το σχολείο της κοινότητας, το δικαστήριο των παιδιών, ο εξημερωμένος θάνατος των στρατοπέδων συγκέντρωσης, η έμφαση στην ελευθερία κι όχι στην ασφάλεια, η αστείρευτη αγάπη κι ο σεβασμός στο διάλογο μαζί τους είναι άσκηση των πολιτικών τους δικαιωμάτων που τα είχαμε αναστείλει πολλές φορές. Ακόμη και η ψήφος στα 17 είναι ψήφος του παιδιού και γι’ αυτό αποδοκιμάζεται ως «ανώριμη». Πόσο αδύνατο είναι το λεξιλόγιο των φυσικών επιστημών! Όμως θέλοντας και μη ήρθε η ώρα τους. Ας (συν) εργαστούμε μαζί τους. Έτσι η τέχνη και η ζωή μπορούν να μην κλέβουν την παράσταση η μια της άλλης.\nΗ προβολή της ταινίας στον κινηματογράφο «Αλκυονίδα», στο πλαίσιο του εορτασμού των δικαιωμάτων του παιδιού, από το «Δίκτυο γα τα Δικαιώματα του Παιδιού», τις Διευθύνσεις Σχολικών δραστηριοτήτων Αττικής και το «Σκασιαρχείο», στις 22/11/2017, ήταν μια ευκαιρία να θυμηθούμε τους δασκάλους της Ευρώπης κοντά στους οποίους έκαναν μαθήματα παιδαγωγικής και οι δικοί μας δάσκαλοι, σ’ έναν κοινό αδιαίρετο πυρήνα διεθνισμού. Τα παιδαγωγικά ονόματα, όπως του Φεριέρ, του Κόρτσακ, της Μοντεσσόρι, του Μακαρένκο, της Κρούπσκαγια, του Νηλ και του Φρενέ ενώνονται με την ελληνική ιστορία της εκπαίδευσης και τους δικούς μας δασκάλους - και μάλιστα δίπλα στο Πεδίο του Άρεως που παίζεται η ταινία της Joanna Grudzinska. Η Ρόζα Ιμβριώτη είχε το σπίτι της στο Πεδίο του Άρεως, στο Γκύζη, ο Παναγής Δημητράτος είχε το σπίτι στους Αμπελόκηπους, το σπίτι της δημιουργίας της ΕΠΟΝ και ο Δημήτρης Γληνός στην πλατεία Παδιαμαντη. Ο δάσκαλος Κώστας Σωτηρίου δίδασκε στη Σχολή Μπερζάν (πλατεία Αιγύπτου) όπου εφαρμόζονταν οι αρχές του Κλαπαρέντ (και να μην ξεχάσουμε ότι ο Κ. Σωτηρίου είναι ο πρώτος δάσκαλος που εφαρμόζει τον «αδαή δάσκαλο», τον Ζοζέφ Ζακοτό του Ρανσιέρ, τόσο περιζήτητος σήμερα για την εκπαίδευση των προσφυγόπουλων στην Πλατεία Αμερικής). Όπως και η Άλκη Ζέη πήγαινε στη Σχολή Αηδονοπούλου (τέρμα Ζαΐμη) όπου δίδασκαν η Ειρήνη Παϊδούση, ο Ιορδάνης Ιορδανίδης, ο Γιάννης Ζεύγος και η Καίτη Ζεύγου, με ιδέες πολύ κοντά στον Φρενέ.\nΟι ριζοσπαστικές παιδαγωγικές ιδέες της μεσοπολεμικής περιόδου έχουν την καταγωγή τους στα δεινά του α΄ παγκοσμίου πολέμου και τις μετέπειτα «διαφωνίες» τους για τον ανερχόμενο φασισμό. Η άρνηση ενός καινούριου πολέμου είναι πίσω από την Νέα Αγωγή (συνελεύσεις των παιδιών, τυπογραφείο, υπαίθρια διδασκαλία, κοινότητες κλπ) Και η άρνηση του πολέμου γίνεται κυβέρνηση των παιδιών, όπως στο έργο του Κόρτσακ «Ο Βασιλιάς ο Ματίας ο Πρώτος». Κεντρικό πρόσωπο στο φιλμ Σχολείο Επανάσταση (2016) είναι ο Σελεστέν Φρενέ, η στάση του για τον φασισμό, οι ιδέες του και ο τρόπος που δούλεψε με τα παιδιά (τυπογραφείο, αλληλογραφία, κινηματογράφος κλπ), όπως και ο Κόρτσακ (Παιδικό δικαστήριο, παιδική δημοσιογραφία, μαθητικό κοινοβούλιο, συνελεύσεις των παιδιών, δημοψηφίσματα, κοινότητα). Σήμερα οι ιδέες τους συνεχίζονται στην ελληνική δημόσια εκπαίδευση μέσα από την Παιδαγωγική Ομάδα «Το Σκασιαρχείο». Κεντρικό ζήτημα που αναδεικνύει το φιλμ είναι τα όρια της παιδαγωγικής σε σχέση με την κοινωνία, τον φασισμό και το κράτος. Μπορούμε να αποσυνδέσουμε την παιδαγωγική από την πολιτική; Την παιδαγωγική από το αίτημα για στράτευση εναντίον του φασισμού; Το παράδειγμα του Κόρτσακ και του Φρενέ είναι εμφατικό γι’ αυτό το όριο. Ο διαφωτισμός γίνεται κι έγινε στρατόπεδο συγκέντρωσης. Η απάντηση τότε αλλά και τώρα που έχουμε τη Σύμβαση για τα δικαιώματα του παιδιού είναι τα δικαιώματα ελευθερίας (άρθρα 13 – 17). Ας τα επιστρέψουμε στα παιδιά. Η προβολή μέρος του φιλμ επίσης και από τη δημόσια τηλεόραση στις 9/11/2017 μοιράζει τους κόπους μας σε πιο πολλούς ανθρώπους.\nΟι εκδηλώσεις που έγιναν για τον Κόρτσακ στις 8 Νοέμβριου στις εκδόσεις «Μεταίχμιο» και στην «Αλκυονίδα» στις 22/11 ανέδειξαν την προτεραιότητα των δικαιωμάτων της ελευθερίας των παιδιών, την ανάγκη για έκδοση εφημερίδων στα σχολεία και την ιδέα μια παιδαγωγικής απαλλαγμένης από τη διοίκηση ή τουλάχιστο την διοίκηση όπως την εκλαμβάνεται ο φιλελευθερισμός. Για τη σπουδαία αυτή προσωπικότητα, τον Κόρτσακ, που θυσίασε τη ζωή του για τα παιδιά, στο Πολυχώρο «Μεταίχμιο» μίλησαν ο Βοηθός Συνήγορος του Πολίτη Γιώργος Μόσχος, ο δάσκαλος Χαράλαμπος Μπαλτάς, ο συγγραφέας και Διευθυντής του Δικτύου για τα Δικαιώματα του Παιδιού Πάνος Χριστοδούλου και η μεταφράστρια και επιμελήτρια του βιβλίου του Κόρτσκακ, «Το δικαίωμα του παιδιού στον σεβασμό» (2017), Μπεάτα Ζουλκιέβιτς. Στην «Αλκυονίδα» μίλησαν η Πόπη Κύρδη, Υπεύθυνη Πολιτιστικών Θεμάτων στην Α’ Αθήνας, η Φωτεινή Παπαρήγα μέλος του Σκασιαρχείου και τα παιδιά συντάκτες και ρεπόρτερς της εφηβικής εφημερίδας «Τα αποδημητικά πουλιά».\nΦέτος τα γενέθλια των δικαιωμάτων παιδιού στις 20 Νοεμβρίου είναι αφιερωμένα στις ιδέες που γεννήθηκαν με την ελληνική κρίση, ιδέες όπως είναι ο χώρος, οι παιδικές χαρές, η διατροφή, η ελεύθερη έκφραση, η εφημερίδα, η ιθαγένεια και η υπηκοότητα, η κατάργηση των φυλακών ανηλίκων, η από – ιδρυματοποίηση του σχολείου και των στεγών της παιδικής προστασίας, το δικαίωμα στις ομάδες εκτός σχολείου, το ανοιχτό σχολείο, η βιβλιοθήκη και η πληροφόρηση. Όλα αυτά τα χρόνια οι προσπάθειες εκπαιδευτικών, δικτύων, κοινωνικών κινημάτων, δημόσιας σφαίρας και συμπράξεων φορέων πολιτειότητας και πολιτισμού αφορούσαν και αφορούν την υλοποίηση του πνεύματος αυτών των εννοιών. Φέτος ειδικά η παιδική δημοσιογραφία είναι στο επίκεντρο. Κι όλες οι δυνάμεις μας αφιερώνονται στο στόχο της έκδοσης εντύπων στα σχολεία έτσι ώστε να έχουμε μια δημόσια σφαίρα που μπορεί να είναι αναστοχαστική. Μαζί με τα «Αποδημητικά πουλιά» στην «Αλκυονίδα» είχαμε κι έντυπα και άλλων σχολείων για να κάνουμε διάλογο μαζί τους. Έντυπα από το 2ο Δημοτικό Παιανίας που έφερε η Σοφία Λάχλου, από το 1ο Γυμνάσιο Αυλώνας με την Νάντια Τσενέ και την «Παιδική Ελευθερία» από το 35ο Δημοτικό Αθηνών.\nΤα δικαιώματα της ελευθερίας (άρθρα 12 – 17) μπορούν να μας οδηγήσουν στην κοινότητα και στο σχολείο της κοινότητας που αποβλέπουμε. Η παιδική ηλικία είναι μια μεγάλη σε διάρκεια ηλικία. Στο διάστημα της δεκάχρονης υποχρεωτικής εκπαίδευσης στο ελληνικό εκπαιδευτικό σύστημα παρουσιάζει τόσο χαρακτηριστικά διατήρησής της όσο και ένταξης στην παραγωγική διαδικασία. Η προβληματική μας για την αναδυόμενη υποκειμενικότητα που κάνει χρήση των δικαιωμάτων αφορά σε χρονική έκταση όλα αυτά τα χρόνια. Η μετάβαση από το δημοτικό σχολείο στο γυμνάσιο είναι κρίσιμη για την παραγωγή της υποκειμενικότητας. Στη προβληματική μας, ακόμα περισσότερο για το σχολείο της κοινότητας στο οποίο αποβλέπουμε, η εκπαίδευση συνομιλεί με τη μετάβαση από τη παιδική ηλικία στην υποκειμενικότητα και την προϋποθέτει. Η θεσμική σχέση παιδικής ηλικίας και εκπαίδευσης δεν αγνοεί την σχολική διαρροή αυτής της μη – θεσμικής, της εκτός σχολείου, υποκειμενικότητας. Όμως εστιάζει στην υποκειμενικότητα που παράγεται στην εκπαίδευση, στον θεσμό που επιφορτίζεται την (ανά)παραγωγή των οικονομικών, ταξικών, πολιτισμικών και κοινωνικών σχέσεων. Οι τεχνικές υποκειμενοποίησης συγκροτούνται με όρους διαφοράς ανάμεσα στο σχολικό θεσμό, εν πολλοίς δημόσιο, και τον ιδιωτικό (οικογένεια, οικονομία, θρησκευτικότητα, σεξουαλικότητα). Η αντίσταση μέσα κι έξω από το σχολείο παίρνει τα δυνατά ονόματα της υποκειμενικότητας, καθώς το ενσώματο υποκείμενο και το παιδί ειδικότερα, είναι προϊόν τόσο της ηγεμονικής κανονικότητας αλλά και φορέας εναλλακτικών νοημάτων. Αυτό που μας ενδιαφέρει στη μετάβαση από τη παιδική ηλικία στην υποκειμενικότητα, είναι η τάξη του σχολείου, η αυλή, η αποσχολειοποίηση, η κοινότητα, η επιτήρηση και η πειθαρχία καθώς και οι αντιστάσεις που παράγονται σ’ αυτές. Η παιδαγωγική της ελπίδας συναντά την παιδαγωγική της αντίστασης. Και οι δυο τους την θεσμική παιδαγωγική. Η αντίσταση δεν αφορά όμως μόνο τα παιδιά αλλά και τους ενήλικες. Οι ενήλικες εκπαιδευτικοί είναι αυτοί που μέσα από τις θεωρίες της αντίστασης έρχονται στο προσκήνιο τώρα τελευταία, ακριβώς γιατί η αμφισβήτηση του σχολείου στα χρόνια της κρίσης αφορά και την αμφισβήτηση της ιεραρχικής αποδοχής του θεσμού. Τα δικαιώματα του παιδιού είναι τελικά το μοίρασμα της εξουσίας του εκπαιδευτικού. Κι αυτό γιορτάζουμε επίσης, τον εκπαιδευτικό που υποδιακρίνεται για να δώσει χώρο στα παιδιά.\n(περιοδικό «Παιδεία και Κοινωνία», Κυριακάτικη Αυγή 26/11/2017, τχ.123, Νοέμβριος 2017, σελ. 12 – 13)


Λιπαντικα-Aυτο-Mοτο-Marine-Σκαφων-Truck-Φορτηγων-Μηχανηματων-Τρακτερ | SONAX - ΠΕΡΙΠΟΙΗΣΗ ΑΥΤΟΚΙΝΗΤΟΥ | Σελίδα: 3\nΒρίσκεστε εδώ: Λιπαντικα-Aυτο-Mοτο-Marine-Σκαφων-Truck-Φορτηγων-Μηχανηματων-Τρακτερ > SONAX - ΠΕΡΙΠΟΙΗΣΗ ΑΥΤΟΚΙΝΗΤΟΥ\nSONAX ΚΑΘΑΡΙΣΤΙΚΟ ΣΥΣΤΗΜΑΤΟΣ DIESEL 250ML\nΓια άριστη λειτουργία του κινητήρα! Αφαιρεί τα κατάλοιπα από τα μπεκ και τους χώρους θαλάμου καύσης και εμβόλου. Καθαρίζει ολόκληρο το σύστημα καυσίμου. Προστατεύει ενάντια στη διάβρωση και το σχηματισμό κεριού. Μειώνει τις εκπομπές καυσαερίων. Σε απόθεμα 7,96 €\nSONAX ΕΝΙΣΧΥΣΗ ΛΑΔΙΟΥ 250ML\nΑντιτριβική σύνθεση για μειωμένη φθορά! Μειώνει την κατανάλωση λαδιού. Επιμηκύνει τα διαστήματα αλλαγής λαδιού Βελτιώνει τη συμπίεση. Διατηρεί την πίεση του λαδιού σε υψηλές θερμοκρασίες. Βελτιώνει το ιξώδες του λαδιού και τη λιπαντική ικανότητα. Σε απόθεμα 8,07 €\nSONAX ΕΝΙΣΧΥΣΗΣ ΙΣΧΥΟΣ ΟΚΤΑΝΙΩΝ 250ΜL\nΕνισχύει άμεσα την ισχύ του κινητήρα. Αυξάνει τον αριθμό των οκτανίων της βενζίνης με μόλυβδο και της αμόλυβδης. Προλαμβάνει την φθορά του κινητήρα από τα πειράκια. Προφυλάσσει από το λέκιασμα της έδρας των βαλβίβων. Απόδοση υψηλής ισχύος για απαιτητική οδήγηση. Σε απόθεμα 8,27 €\nSONAX ΑΝΤΙΚΑΠΝΙΚΟ - ΜΕΙΩΣΗ ΚΑΠΝΟΥ 250 ΜL\nΠαχύρευστη σύνθεση ενάντια στην υπερβολική καύση λαδιού. Μειώνει την κάπνα στα καυσαέρια. Επιμηκύνει την διάρκεια ζωής του κινητήρα. Μειώνει τους θορύβους του κινητήρα και των βαλβίδων. Βελτιώνει την καύση. Μειώνει τις εναποθέσεις λαδιού και βερνικίου. Σε απόθεμα 8,47 €\nΝΕΟ! REPSOL MOTO TOWN 2T\nΝΕΟ! ΛΙΠΑΝΤΙΚΑ BEL-RAY 99120 4T EXP/ESTER 10W-40 X1L ΗΜΙ-ΣΥΝΘ.\nΛΑΔΙ ΥΔΡΑΥΛΙΚΩΝ ΣΥΣΤΗΜΑΤΩΝ ISO -68 DELTA OIL 4ΛΙΤ\nΛΑΔΙ ΥΔΡΑΥΛΙΚΩΝ ΣΥΣΤΗΜΑΤΩΝ ISO 22-32-46-68 DELTA OIL 1ΛΙΤ\nΠΡΟΣΦΟΡΑ!!!ΛΑΔΙ MOTUL 4100 TURBOLIGHT SEMI-SYNTHETIC 10W...\nTEXACO Delo 400 XLE HD SAE 10W-40\nΠΡΟΣΦΟΡΑ!!!ΛΑΔΙ ΣΥΝΘΕΤΙΚΗΣ ΤΕΧΝΟΛΟΓΙΑΣ TEXACO HAVOLINE 1...


eKorinthos • Στο... τέλος μίλησε η "καρδιά" των πρωταθλητών\nΑρχική old Στο… τέλος μίλησε η “καρδιά” των πρωταθλητών\nΣτο… τέλος μίλησε η “καρδιά” των πρωταθλητών\nO… μάγος Τσεχ και η άμυνα της Τσεχίας “καθάριζαν” τα πάντα ως το 87′! Τότε η Ισπανία πέτυχε το γκολ της νίκης (1-0) και μπήκε με το… δεξί στο Εuro 2016.\nOι Ισπανοί ήταν καλύτεροι επιθετικά σε όλη τη διάρκεια της αναμέτρησης. Δεν σταμάτησαν να πιέζουν τους αντιπάλους τους, ενώ ο Ντε Χέα στα… μετόπισθεν δεν είχε και πολλή δουλειά. Στο 87′ οι προσπάθιές τους απέδωσαν “καρπούς”. Τότε σκόραρε με κεφαλιά ο Πικέ και χάρισε τη νίκη στην ομάδα του.\nΗ Τσεχία μπήκε καλά στο ματς, αλλά δεν μπόρεσε να δημιουργήσει σοβαρή ευκαιρία. Σε αντίθεση, η αντίπαλός της ήταν πιο κινητική αλλά είχε ως εμπόδιο τομ Τσεχ. Τόσο στο 16′ στην προβολή του Μοράτα και μάλιστα δύο φορές, όσο και στο 28′ πάλι σε επιθετική προσπάθεια του ίδιο.\nΣτο 45′ ο Νέτσιντ, από το ύψος της μεγάλης περιοχής, γύρισε, σούταρε και η μπάλα πήγε πάνω στον Ντε Χέα.\nΗ Ισπανία είχε δοκάρι στην αρχή του δεύτερου ημιχρόνου. Ο Μοράτα έκανε το γύρισμα και ο Σίβοκ στην προσπάθεια του να διώξει έστειλε την μπάλα πρώτα στο δοκάρι και στη συνέχεια κόρνερ.\nΣτο 57′ ο Ντε Χέα μπλόκαρε την μπάλα στην προβολή του Χούμπνικ και στο 65′ ο Φάμπρεγας απομάκρυνε στη μικρή περιοχή την μπάλα πριν σουτάρει ο Καντεράμπεκ. Ο Χούμπνικ “καθάρισε” στο 70′ για την άμυνα των Τσέχων, μετά το κακό κοντρόλ του Τζόρντι Άλμπα και στο 80′ ο Κρεΐτσι με τάκλιν ακριβείας πρόλαβε τον Τιάγκο Αλκάνταρα.\nΟι Τσέχοι άντεξαν ως το 87′. Τότε, ο Πέδρο έδωσε αριστερά στον Ινιέστα, αυτός έκανε την σέντρα κι ο Ζεράρ Πικέ με κεφαλιά σκόρατε κάνοντας το τελικό 1-0.\nIΣΠΑΝΙΑ: Ντε Χέα, Χουάνφραν, Πικέ, Σέρχιο Ράμος, Τζόρντι Άλμπα, Μπουσκέτς, Φάμπρεγας (70′ Τιάγκο Αλκάνταρα), Ινιέστα, Νταβίντ Σίλβα, Νολίτο (82′ Πέδρο), Μοράτα (62′ Αντούριθ).\nΤΣΕΧΙΑ: Τσεχ, Καντεράμπεκ, Σίβοκ, Χούμπνικ, Λιμπέρσκι, Νταρίντα, Πλάσιλ, Γκέμπρε Σελάσιε (86′ Σούραλ), Κρεΐτσι, Ροσίτσκι (88′ Παβέλκα), Νέτσιντ (75′ Λαφάτα).\nΠροηγούμενο άρθροΈνταση και στην αποχώρηση του Πολάκη από το νοσοκομείο της Ιεράπετρας\nΕπόμενο άρθρο«Μας τρελαίνεις»!


Σε άλλη αφετηρία – sarandakaikati\nΔημοσιεύτηκε την 20 Ιουλίου 2015 20 Ιουλίου 2015\nΣε άλλη αφετηρία\nΕίχα να τρέξω σχεδόν δεκαπέντε μέρες. Για την ακρίβεια, στις τελευταίες δεκαπέντε μέρες δεν έτρεξα παρά μόνο δύο φορές, κι αυτές με βαριά καρδιά.\nΔεν ήταν μόνον το ότι δεν είχα χρόνο. Χρόνο δεν έχω παρά σπάνια, αν θεωρήσουμε το χρόνο μέγεθος αντικειμενικό, μια δυνατότητα που υπάρχει και τη χρησιμοποιούμε πάντοτε με τον καλύτερο τρόπο. Αυτό που κυρίως μου έλειπε ήταν η διάθεση. Δεν είχα διάθεση να «χαθώ», όπως συχνά αγαπώ να κάνω τρέχοντας. Δεν είχα διάθεση να τα αφήσω όλα πίσω μου, να τα ξεπεράσω για λίγο, να τα υπερβώ -έστω στιγμιαία. Αντίθετα, παρά τη συνήθεια ετών και κόντρα στις παραινέσεις από το περιβάλλον, όπως στο τρυφερό «γιατί δε βγαίνεις για τρέξιμο» του Κωστή που στην ουσία σημαίνει «μα γιατί δεν βγαίνεις για λίγο να ησυχάσεις», επέμενα αλλιώς. Να παρακολουθώ ειδήσεις με σχεδόν υστερική εμμονή, να διαβάζω, να κρέμομαι από λέξεις, να διυλίζω τις κουβέντες φίλων και γνωστών, να διυλίζω γενικώς –κι ας ήξερα πως δεν βγαίνει πουθενά, πως τα πράγματα έχουν τη δική τους τάξη που κάποτε (συχνά) μας υπερβαίνει.\nΜα σήμερα βγήκα στο δρόμο. Νωρίς. Νωθρή και μουδιασμένη σαν να ξύπνησα από πολύωρο λήθαργο, έκαμψα τις όποιες αντιστάσεις και βγήκα.\nΞεκίνησα αργά, όπως πρέπει μετά από μια απουσία. Σχεδόν αμέσως θυμήθηκα. πώς τρέχεις, πώς νιώθει όταν τρέχεις, πώς συνταιριάζεις το ένα βήμα μέχρι το άλλο μέχρι να λιώσουν το ένα μέσα στο άλλο. Θυμήθηκα. Τρέχω σημαίνει πρώτα-πρώτα «θυμάμαι με τη μνήμη του σώματος», την αταβιστική. Το σώμα θυμάται, ακόμα κι όταν εγώ αντιστέκομαι. Θυμάται τις κινήσεις, τη διαδοχή και την επανάληψή τους. Κρατά την αίσθησή τους φυλαγμένη σε αθέατους νευρώνες, ακόμα κι όταν εμείς νομίζουμε πως η μνήμη ξεφτίζει. Θυμάται την αίσθηση των πραγμάτων, κρατά φυλαγμένο τον μηχανισμό της διαχείρισής τους. Ξέρει κι ας καμώνεται πως ξεχνά.\nΤρέχω ξανά σημαίνει ξυπνώ. Τρέχω ξανά σημαίνει υπάρχω. Σημαίνει ξαναβρίσκω τον εαυτό μου, τον χαμένο «μες στες πολλές κινήσεις και ομιλίες» των ημερών. Θυμάμαι τι με συνιστά, ποια είμαι, τι θέλω.\nΞαναβγαίνω στο δρόμο. Τίποτα γύρω δεν θυμίζει αυτό που ξέρω. Η πόλη αλλάζει μέρα τη μέρα αυτήν την εβδομάδα, σαν τη διάθεση των ανθρώπων της. Ανησυχεί και ησυχάζει, θυμώνει και γλυκαίνει, και πάλι από την αρχή. Μια αλληλουχία υψηλής έντασης. Μέσα στις κουβέντες για το τι θα γίνει, μέσα στις αναλύσεις των καταστροφών που ήρθαν κι εκείνες που ίσως θα έρθουν, μέσα στην ανάγκη να ξανακάνω ταμείο της ζωής και, ενδεχομένως, να ξαναρχίσω –για πολλοστή φορά- από άλλη αφετηρία, θυμάμαι πως ό,τι χρειάζομαι το κουβαλάω. Κεφάλαιο άλλου είδους δεν είχα έτσι κι αλλιώς να χάσω. Κεφάλαιο, εκτός από τους πολύτιμους αγαπημένους μου, είναι μόνον ό,τι έχω στην καρδιά και στο μυαλό. Κεφάλαιο είναι η επιμονή και η επιμονή μου, δοκιμασμένες σε δύσκολες ώρες. Κεφάλαιο είναι η διάθεση να δοκιμάζω ξανά, όταν τίποτα δεν μοιάζει να πετυχαίνει –και παραδόξως κάποτε να πετυχαίνω Κεφάλαιο είναι να μη σταματώ να ελπίζω, αλλά να ξέρω τι χρειάζεται να κάνω γι΄αυτά που λαχταρώ. Κεφάλαιο είναι να διαχειρίζομαι την αλλαγή βήμα-βήμα, σαν τα χιλιόμετρα του μεγάλου δρόμου. Κεφάλαιο είναι να είμαι ξανά στην αρχή, όπως μετά από τραυματισμό ή πολύχρονη αποχή, και να ξέρω ότι θα τα καταφέρω ξανά να τερματίσω, κι ας μην ξέρω πώς ακριβώς. Βγαίνω στο δρόμο σημαίνει θυμάμαι, υπάρχω και προσπαθώ. Σημαίνει είμαι εγώ, με τις λιγοστές αποσκευές μου, σε άλλη αφετηρία κάθε φορά.\n*Πρωτοδημοσιεύτηκε στην Athens Voice\nΠροηγούμενο Προηγούμενο άρθρο: Το καλοκαίρι άργησε\nΕπόμενο Επόμενο άρθρο: Η δική μου αλήθεια


Διαρρήκτες ξήλωσαν μέχρι και τους νιπτήρες | Ειδησεις\n02/09 / 2018 17:38\nΠαρότι μάλιστα το είχε περιφραγμένο οι κλέφτες δεν δίστασαν, σύμφωνα με πληροφορίες να σηκώσουν κάθε τι μεταλλικό αφού πηδώντας τη μάντρα μπήκαν σε αποθήκη που υπήρχε εκεί και ξήλωσαν τους νιπτήρες που βρήκαν.\nΕπιπλέον, άρπαξαν όλο τον χαλκό από το δίκτυο του νερού, όλους τους χαλκοσωλήνες, τα καλώδια ηλεκτροδότησης και έσπασαν και την πόρτα της αποθήκης, ενώ δεν δίστασαν να ανοίξουν ένα μικρό εκκλησάκι που υπήρχε μέσα στο κτήμα και να άρπαξαν και τρεις εικόνες.\nΟ πολίτης κατήγγειλε την εξωφρενική κλοπή στην αστυνομία όμως δεν είναι η πρώτη φορά παρά τις διαρκείς προσπάθειες των στελεχών του τοπικού αστυνομικού τμήματος και της ΔΙ.ΑΣ. που παρουσιάζεται τέτοιο περιστατικό.\nΑθώωσαν τον άντρα που έλουσε σκύλο με πετρέλαιο